Δρακόντεια μέτρα της ΕΛ.ΑΣ. για την άφιξη Τσαβούσογλου στην Ελλάδα | Simple News\nΔρακόντεια μέτρα της ΕΛ.ΑΣ. για την άφιξη Τσαβούσογλου στην Ελλάδα\nΔρακόντεια μέτρα ασφαλείας θα λάβει η Αστυνομία στις περιοχές όπου θα δώσει το «παρών» σε Αθήνα και Θράκη ο Τούρκος υπουργός Εξωτερικών, Μεβλούτ Τσαβούσογλου, κατά τη διάρκεια της επίσκεψής του στη χώρα μας.\nΟι «ειδικές υπηρεσίες» έχουν ενεργοποιήσει στο έπακρο το πληροφοριακό τους δίκτυο με στόχο να απλώσουν δίχτυ ασφαλείας, προκειμένου να εξασφαλιστεί ότι δεν θα υπάρξουν «απρόοπτα». Η Αστυνομία θα «αποστειρώνει» τα σημεία όπου θα έχει προγραμματισμένες συναντήσεις ο Μεβλούτ Τσαβούσογλου, με στόχο ακόμα και εάν κάποιοι επιχειρήσουν οποιαδήποτε ακτιβιστική ενέργεια να μη μπορέσουν τελικά να καταφέρουν το σκοπό τους.\nΣτη Θράκη οι αστυνομικές υπηρεσίες θα βρίσκονται σε αυξημένη επιφυλακή, θέτοντας σε κλοιό σημεία «τουρκικού ενδιαφέροντος», όπως για παράδειγμα το τουρκικό προξενείο. Η αυτοκινητοπομπή του Τούρκου υπουργού Εξωτερικών θα συνοδεύεται από ισχυρές αστυνομικές δυνάμεις.\nΟ Τσαβούσογλου θα φτάσει το πρωί στο αεροδρόμιο της Αλεξανδρούπολης και πιθανότατα ο πρώτος προορισμός του θα είναι το προξενείο στην Κομοτηνή. Θα ακολουθήσουν επισκέψεις του σε διάφορα σημεία (ενδεχομένως και σε μειονοτικό σχολείο).\nPrevious Αθήνα: Αίσιο τέλος στην εξαφάνιση της 38χρονης\nNext Καπραβέλος στο Newsbomb.gr: Πολύ αργό το τείχος ανοσίας – Φοβόμαστε τις εξάρσεις το καλοκαίρι


Όλα συνέβησαν το βράδυ της Τετάρτη στη Χαλκίδα όταν σε μπλόκο της τροχαίας δεν σταμάτησε ένας Ρομά.\nΗ αστυνομία βρισκόταν σε μπλόκο στην πόλη της Χαλκίδας. Όταν έκανε σήμα σε διερχόμενο Ι.Χ. για να σταματήσει ο οδηγός του τράπηκε σε φυγή.\nΑκολούθησε άγρια καταδίωξη των αστυνομικών της Γ΄ Ομάδας ΔΙ.ΑΣ της Αστυνομικής Διεύθυνσης Εύβοιας, προκειμένου να ακινητοποιήσουν το όχημα.\nΟ νεαρός οδηγός Ρομά ανέπτυξε ταχύτητα κι έστριψε στην οδό Μιαούλη πέφτοντας πάνω σε μία σταθμευμένη μηχανή.\nΟι αστυνομικοί τον ακινητοποίησαν και τον συνέλαβαν μαζί με τον συνοδηγό επίσης Ρομά.\nΚαι οι δυο νεαροί κυκλοφορούσαν παράνομα ενώ ο οδηγός δεν είχε ούτε δίπλωμα.\nΕπέβαλαν οι αρχές τα πρόστιμα κι ακολούθως τους συνέλαβαν και τους μετέφεραν στα κρατητήρια ενώ κατέσχεσαν και το αυτοκίνητο.\nΟι αστυνομικοί βρήκαν τα στοιχεία του κατόχου της μηχανής μέσω των πινακίδων, ο οποίος μόλις βγήκε έξω και είδε πεσμένη την μηχανή του έπαθε σοκ.\nΓια το περιστατικό ενημερώθηκε ο Αντεισαγγελέας Υπηρεσίας Πρωτοδικών Χαλκίδας.


Roxy Music - «Love Is the Drug»: Το μαυρισμένο μάτι του Ferry και o έρωτας με τη Jerry Hall (vid) - Fosonline\nΚυριακή, 28 Φεβρουαρίου 2021 10:06\nΠώς γράφτηκε το «Love Is the Drug», η μεγαλύτερη επιτυχία των Roxy Music και πώς έφερε κοντά τον Bryan Ferry και το μοντέλο Jerry Hall\nΤο «Love Is the Drug» συμπεριλήφθηκε στο άλμπουμ, Siren, το εξώφυλλο του οποίου κοσμούσε το μοντέλο Jerry Hall, που στη συνέχεια θα γινόταν το κορίτσι του Ferry. Οι δυο τους γνωρίστηκαν κατά τη φωτογράφιση, που πραγματοποιήθηκε στην Ουαλία. Η Hall αποκάλυψε ότι το μπλε χρώμα που έβαψε το σώμα της για να μοιάζει με μυθική σειρήνα δεν μπορούσε να ξεπλυθεί και ο Ferry την πήγε στο σπίτι του για να την βοηθήσει να το αφαιρέσει. Αυτή υπήρξε η αρχή της σχέσης τους.\nΤο «Love Is the Drug» ξεκίνησε ως instrumental κομμάτι που είχε γράψει ο σαξοφωνίστας του συγκροτήματος, Andy Mackay. Στη συνέχεια του «πέρασε» στίχους ο fronman και τραγουδιστής του γκρουπ, Bryan Ferry. To παίξιμο του μπάσου από τον John Gustafson επηρέασε πολλούς μπασίστες της εποχής και όχι μόνο.\nΟ Ferry είχε αποκαλύψει σε μια συνέντευξή του την ιστορία του τραγουδιού: «Τον Ιούνιο του 1975, ηχογραφούσαμε το "Siren" στο AIR Studios του Λονδίνου. Τότε ο Andy μού έπαιξε μια ενδιαφέρουσα συγχορδία. Στην αρχή, το τραγούδι ήταν πολύ αργό - έμοιαζε με ρέκβιεμ. Σκέφτηκα ότι θα ακουγόταν καλύτερα, αν το επιταχύναμε λίγο. Με την αλληλεπίδραση μπάσου και ντραμς παρήχθη ένας ήχος που θύμιζε Jamaica ska, το οποίο ήταν δημοφιλές τότε στο Λονδίνο.\nΓια το πώς εμπνεύστηκε τους στίχους ο Ferry, είπε: «Εκείνη την εποχή ζούσα στο Ladbroke Road στο Holland Park, στο Δυτικό Λονδίνο και συνήθιζα να δουλεύω όλη τη νύχτα πάνω σε στίχους. Οι στίχοι στην αρχή του τραγουδιού ήταν εμπνευσμένοι από μια φράση ενός φίλου μας. Ο Christian ήταν από το Τρίνιταντ και κάθε φορά που υπήρχε πρόβλημα, έλεγε: «It ain't no big thing» («Σιγά το πράμα»). Μου άρεσε η φράση και την έβαλα στο τραγούδι. Όσον αφορά στο θέμα, η εικόνα που είχα στο μυαλό μου ήταν ένας νεαρός που μπαίνει στο αυτοκίνητό του και πάει στην πόλη, ψάχνοντας για δράση σε ένα κλαμπ».\nΙδιαίτερο ωστόσο κάνει το τραγούδι η εισαγωγή του κατά την οποία ακούγονται ήχοι μη προερχόμενοι από μουσικά όργανα. Εξήγησε ο Ferry: «Κάποια στιγμή, σκέφτηκα ότι το τραγούδι χρειαζόταν μια δραματική εισαγωγή. Ο χώρος έξω από το σπίτι μου, ήταν στρωμένος με χαλίκι και ο ήχος που έκαναν τα παπούτσια μου πατώντας πάνω τους, μου έδωσε την ιδέα να προσθέσω κάποια ηχητικά εφέ. Έτσι προέκυψε το κλείσιμο της πόρτας του αυτοκινήτου, το άναμμα της μηχανής κλπ...».\nΑίσθηση προκάλεσε και η εμφάνιση του «πειρατή» Ferry κατά την παρουσίαση του τραγουδιού από την τηλεόραση. Όμως αυτό δεν ήταν σχεδιασμένο ούτε έγινε γιατί οι πειρατές ήταν της μόδας τότε. Τι είχε συμβεί;\nΕίπε ο Ferry: «Την ημέρα πριν από τη μαγνητοσκόπηση, χτύπησα στο μάτι και πήγα στο νοσοκομείο για να με κοιτάξουν. Μου έβαλαν έναν επίδεσμο κι εγώ για να μη φαίνεται έβαλα από πάνω μια μαύρη καλύπτρα όπως των πειρατών. Μου φάνηκε καλό και αποδείχθηκε πετυχημένη κίνηση!»\nΙnfo: «Love Is the Drug». Kυκλοφόρησε το 1975. Στίχοι: Bryan Ferry. Mουσική: Andy Mackay. Εκτέλεση: Roxy Music


Εισαγωγικό Μήνυμα της Προέδρου\nΟ Σύλλογος Φίλων του Γενικού Ογκολογικού Νοσοκομείου «Οι Αγ. Ανάργυροι» ιδρύθηκε το 1976 από μια ομάδα γυναικών, που είχαν ως βασική τους επιδίωξη την εθελοντική προσφορά και στήριξη των οικονομικά αδυνάτων ασθενών του Γενικού Ογκολογικού Νοσοκομείου «Οι Άγ. Ανάργυροι».\nΣτη σημερινή εποχή του ατομικισμού η σημασία του εθελοντισμού αποκτά μια ιδιαίτερη σημασία πέραν αυτής της "φιλανθρωπίας".\nΣε μια εποχή όπου οι επιλογές των περισσοτέρων υπαγορεύονται από την ανάγκη και την υποχρέωση, ο εθελοντισμός αποτελεί διέξοδο και την κατ΄εξοχή έκφραση της ατομικής ελευθερίας και της προσωπικής αξιοπρέπειας. Μέσα από τον Εθελοντισμό τα άτομα μπορούν να υψώσουν την φωνή τους και να εκφράσουν την βούλησή τους ελεύθερα και δυναμικά.\nΈχοντας ως κινητήρια δύναμη την ενεργητικότητα, την επιμονή και αισιοδοξία των μελών του ο σύλλογος δεν σταμάτησε να κινείται με πυξίδα την προσφορά του στο κοινωνικό σύνολο. Από τα πρώτα χρόνια της ίδρυσης του, τα μέλη του στάθηκαν αρωγοί στον πόνο και στον καθημερινό αγώνα επιβίωσης των καρκινοπαθών ασθενών εντοπίζοντας και αντιμετωπίζοντας τις ανάγκες τους. Η αποτελεσματικότητα και η ευρεία αποδοχή αυτής της διαχρονικής κοινωνικής προσφοράς, αποτέλεσε πηγή δύναμης για τα μέλη του συλλόγου, ώστε να προχωρήσουν σε ακόμη πιο αποτελεσματικές πρωτοβουλίες με στόχο την καταπολέμηση του καρκίνου και παραμένοντας παράλληλα πιστοί στους σκοπούς της ίδρυσής του.\nΔυναμικά προχωρήσαμε όλα αυτά τα χρόνια στην επίτευξη των στόχων του συλλόγου μας. Δυναμικά αγωνιζόμαστε σήμερα για τον νέο όραμά μας, την ανέγερση Ξενώνα, που θα φιλοξενεί οικονομικά αδύνατους ασθενείς που επισκέπτονται το νοσοκομείο για χημειοθεραπεία και τους συγγενείς τους .\nΜε δύναμη και αισιοδοξία δίνουμε την μάχη κατά του καρκίνου του μαστού με την καθημερινή υποστήριξη του Κέντρου Πρόληψης του Καρκίνου του Μαστού, το οποίο από το Μάρτιο του 2004 έως σήμερα έχει πραγματοποιήσει δωρεάν 29.000 Μαστογραφίες.\nΟ εθελοντισμός δεν είναι υποχρέωση. Είναι ελευθερία. Είναι δυνατότητα δημιουργίας και επιβάλλεται ιδιαίτερα σήμερα στο σημερινό περιβάλλον οικονομικής κρίσης που πλήττει κυρίως τους αδύναμους και τους φτωχούς και όλους όσους έχουν λιγότερες δυνατότητες.\nΟ Σύλλογος Φίλων του Γενικού Ογκολογικού Νοσοκομείου «Οι Αγ. Ανάργυροι» ιδρύθηκε το 1976 από μια ομάδα γυναικών που είχαν ως βασική τους επιδίωξη την εθελοντική προσφορά και στήριξη των οικονομικά αδυνάτων ασθενών του νοσοκομείου.\nΙδρυτικός σκοπός του Συλλόγου είναι να απαλύνει τον πόνο των ογκολογικών ασθενών στηρίζοντας τους υλικά, ηθικά και ψυχολογικά.\nΤα μέλη του Συλλόγου από το 1976 εργάζονται με πίστη, αφοσίωση, ενθουσιασμό και εθελοντική προσφορά προς τους αρρώστους, συμμετέχοντας και καλύπτοντας τις ανάγκες που προκύπτουν και πιστεύοντας στην κοινωνική αλληλεγγύη.\nΟ Σύλλογος είναι φιλανθρωπικός, μη κερδοσκοπικός και έχει πόρους τις συνδρομές και τις δωρεές των μελών και των φίλων του, καθώς και χορηγούς που χρηματοδοτούν μεγάλες κοινωνικές εκδηλώσεις ή απευθείας το σύλλογο.\nΤην 7η Οκτωβρίου 1976 μια ομάδα γυναικών ίδρυσε το Σύλλογο. Οι γυναίκες αυτές αμέσως ξεκίνησαν τη δουλειά προσφέροντας τις υπηρεσίες τους με κάθε τρόπο. Μαγείρεψαν, έραψαν, δούλεψαν στην αιμοδοσία, στο φαρμακείο, διακίνησαν τον ιματισμό του ιδρύματος, στάθηκαν πλάι στους αρρώστους προσφέροντας τις υπηρεσίες τους σε κάθε έναν ξεχωριστά, άκουσαν τα προβλήματά τους και προσπάθησαν να ελαφρύνουν και να γλυκάνουν τον πόνο τους. Ιδιαίτερα φρόντιζαν να βρίσκονται κοντά στους ασθενείς, να δημιουργούν ευκαιρίες για να τους ευχαριστήσουν και να τους κάνουν να ξεχάσουν τον πόνο τους.\nΈτσι διοργάνωναν εκδρομές και γιορτές στις διάφορες επετείους, Χριστούγεννα και Πάσχα και πρόσφεραν οικονομική βοήθεια στους οικονομικά αδύνατους και άπορους ασθενείς.\nΜε την στήριξη του προσωπικού του Νοσοκομείου παρείχαν στους ασθενείς, μαγνητικές τομογραφίες, εξειδικευμένα φάρμακα μεγάλης οικονομικής αξίας, που κάποιοι ασθενείς δεν μπορούσαν να τα αγοράσουν, ειδικές εξετάσεις που έπρεπε να σταλούν και να επεξεργασθούν σε εξειδικευμένα κέντρα του εξωτερικού, χρηματικά ποσά που απαιτούνται για την τοποθέτηση πρόσθετων άκρων, καθώς και την μετακίνηση ασθενών στο εξωτερικό.\nΟ Σύλλογος σε όλα αυτά τα χρόνια λειτουργίας του χορήγησε σεβαστά ποσά για την δημιουργία σταθμού Αιμοδοσίας, αγορά εξαρτημάτων για την τράπεζα αίματος, βόμβα κοβαλτίου για το ακτινοθεραπευτικό και παθολογοανατομικό εργαστήριο του Γενικού Ογκολογικού Νοσοκομείου «Οι Αγ. Ανάργυροι». Αγόρασε κρεβάτια, καναπέδες, κουρτίνες, κουβέρτες, σεντόνια, ψυγεία, κλιματιστικά, καθίσματα, τροχήλατα για τη διανομή φαγητών στο νοσοκομείο. Δαπάνησε σεβαστά ποσά για την αποπεράτωση της ΜΕΘ και με την υπόδειξη της κοινωνικής υπηρεσίας διέθεσε μεγάλα χρηματικά ποσά στους αρρώστους και στις οικογένειές τους.\nΜετά τον καταστροφικό σεισμό της 7ης Σεπτεμβρίου 1999 κατά την διάρκεια του οποίου οι εγκαταστάσεις του νοσοκομείου υπέστησαν σοβαρές ρωγμές που επηρέασαν την ομαλή λειτουργία του νοσοκομείου άρχισε ένας καινούργιος κύκλος δραστηριοτήτων για το Σύλλογο: Κάλυψε όλες τις ανάγκες που προέκυψαν από τη μεταστέγαση του Νοσοκομείου στο Ίδρυμα Αποκατάστασης Αναπήρων. Στήριξε ηθικά και υλικά τους αρρώστους του Νοσοκομείου, τους σεισμοπαθείς καρκινοπαθείς καλύπτοντας νοσήλια, φάρμακα, μαγνητικές τομογραφίες, τοποθετήσεις τεχνητών μελών, δαπάνες ενοικίων και διαβίωσης.\nΣήμερα ο Σύλλογος\nκαι τα μέλη του με πίστη και αφοσίωση στο κοινωνικό έργο εργάζονται σε τρείς κύριους τομείς:\nτην οικονομική και ψυχολογική στήριξη των οικονομικά αδυνάτων ασθενών του νοσοκομείου\nτην ανέγερση Ξενώνα\nτην οικονομική υποστήριξη και λειτουργική διαχείριση του ΚΕΝΤΡΟΥ ΠΡΟΛΗΨΗΣ ΚΑΡΚΙΝΟΥ ΜΑΣΤΟΥ\nτην υλοποίηση πανελλαδικής εκστρατείας πρόληψης του καρκίνου\nΟ Ξενώνας Φιλοξενίας\nΉρθε όμως η πνοή και η γενναιοδωρία ενός μεγάλου ευεργέτη που βοήθησε αποφασιστικά να γίνει το όραμα αυτό πραγματικότητα. Τον Οκτώβριο του 2010 το Δ.Σ. του Φιλανθρωπικού Ιδρύματος Σταύρος Νιάρχος ενέκρινε μια δωρεά για την ανέγερση του ξενώνα. Μια δωρεά που επιτρέπει πλέον χωρίς περιορισμούς ο Ξενώνας να γίνει πραγματικότητα.\nΌλα τα μέλη του συλλόγου ευχαριστούμε από καρδιάς το Ίδρυμα Σταύρος Νιάρχος και ευχόμαστε να συνεχίσει το κοινωφελές και μεγαλόπνοο έργο του.\nΟ Ξενώνας Φιλοξενίας\nΤο Δ.Σ του Συλλόγου


Παντελονι Κοτλε Blue Seven 972001-402 Ροζ - Κοριτσι-παντελονακια (PL1.152020693)\nΑρχική > Βρεφικά - Παιδικά > Κοτλέ > ΠΑΝΤΕΛΟΝΙ ΚΟΤΛΕ BLUE SEVEN 972001-402 ΡΟΖ\nΠαντελόνι βελούδινο σε ροζ χρώμα, από την εταιρία Blue Seven.\nΚλείνει με φερμουάρ και με μια κόπιτσα.\nΔιαθέτει λάστιχο στη μέση.\nΠΑΝΤΕΛΟΝΙ ΚΟΤΛΕ BLUE SEVEN 972001-402 ΡΟΖ (PL1.152020693)\nΠΑΝΤΕΛΟΝΙ ΚΟΤΛΕ BLUE SEVEN 972001-402 ΡΟΖ PL1.152020693 PL1.152020693 BLUE SEVEN BLUE SEVEN ΚΟΡΙΤΣΙ-ΠΑΝΤΕΛΟΝΑΚΙΑ Κατηγορία: ΚΟΡΙΤΣΙ-ΠΑΝΤΕΛΟΝΑΚΙΑ •BLUE SEVEN στην κατηγορία ΚΟΡΙΤΣΙ-ΠΑΝΤΕΛΟΝΑΚΙΑ Παντελόνι βελούδινο σε ροζ χρώμα, από την εταιρία Blue Seven. Ένα μοντέρνο και άνετο παντελονάκι! Κλείνει με φερμουάρ και με μια κόπιτσα. Διαθέτει λάστιχο στη μέση. Η ύφανσή του είναι 100% βαμβάκι. Company Info Η εταιρεία μόδας Blue Seven ιδρύθηκε το 1929 στη γραφική πόλη Oberstaufen της Γερμανίας. Διακρίνεται για την κορυφαία ποιότητα σε λογικές τιμές. Ως ένας από τους πιο επιτυχημένους προμηθευτές στη διεθνή αγορά ένδυσης, η Blue Seven συνδυάζει την καινοτομία και τη δημιουργικότητα με την οικογενειακή παράδοση και την διεθνή επιτυχία.• Είδος>Παντελόνι• Σύνθεση>100% βαμβάκι• Θερμοκρασία πλύσης>Ακολουθήστε τις οδηγίες στο καρτελάκι• Χρώμα>Ροζ Τα προϊόντα των κατηγοριών Αθλητικά, Βρεφικά - Παιδικά πωλούνται από την εταιρεία Electronic Shopping Greece ΑΕ σε συνεργασία με το site Plus4u.gr. Η υποστήριξη μετά την πώληση και οι εγγυήσεις των προϊόντων αυτών παρέχονται από την ίδια εταιρεία μέσα από το site www.plus4u.gr και το τηλεφωνικό κέντρο 211 2000 700. Μπορείτε να συνδυάσετε τα προϊόντα αυτά με τα υπόλοιπα προϊόντα του e-shop.gr και να τα παραλάβετε μαζί ώστε να μειώσετε τα έξοδα αποστολής. Μπορείτε επίσης να παραλάβετε από οποιοδήποτε eshop point με μηδενικά έξοδα αποστολής ανεξαρτήτως ύψους παραγγελίας! ΠΑΝΤΕΛΟΝΙ ΚΟΤΛΕ BLUE SEVEN 972001-402 ΡΟΖ


Επίσκεψη Ψωμιάδη στην ελληνική παροικία του Μόντρεαλ\nΠρώτη καταχώρηση: Κυριακή, 13 Μαρτίου 2011, 22:10\nΓια όλους και για όλα μίλησε ο περιφερειάρχης Κεντρικής Μακεδονίας, Παναγιώτης Ψωμιάδης, στην ελληνική παροικία του Μόντρεαλ, όπου βρέθηκε καλεσμένος του συλλόγου Ποντίων «Εύξεινος Πόντος». Στους επίσημους προσκεκλημένους ήταν επίσης ο αντιπεριφερειάρχης Ημαθίας, Κώστας Καραπαναγιωτίδης, και ο γνωστός Πόντιος ηθοποιός, Παύλος Κοντογιαννίδης.\nΟ Παναγιώτης Ψωμιάδης δήλωσε, μεταξύ άλλων, πως, όταν βρίσκεται εκτός Ελλάδος, μιλάει υπερκομματικά, ενώ ζήτησε συγγνώμη εκ μέρους των ελληνικών κυβερνήσεων, διότι, όπως είπε, «δεν έχουν στηρίξει ικανά τους Έλληνες της Διασποράς».\nΓια το θέμα με την ΠΓΔΜ επεσήμανε πως παλεύει από το 1992 για το ζήτημα και πως η «Μακεδονία δεν δημοπρατείται, δεν νοικιάζεται, δεν πωλείται. Η Μακεδονία είναι Ελλάδα και η Ελλάδα είναι Μακεδονία». Το όνομα δεν είναι το πρόβλημα τόνισε. «Τα αλυτρωτικά σχέδια και η προπαγάνδα των Σκοπιανών ενσπείρουν ανησυχία».\nΣχετικά με την πρόσφατη επίσκεψη Νταβούτογλου στη Θεσσαλονίκη, σημείωσε πως ο Τούρκος υπουργός ήταν αρκετά προσεκτικός και πως συνάντησε μόνο τον δήμαρχο Γιάννη Μπουτάρη.\nΟ Παναγιώτης Ψωμιάδης τόνισε, επίσης, ότι η Ελλάδα πρέπει να γίνει πιο επιθετική στα εθνικά της θέματα. «Να αγκαλιάσουμε τους Πομάκους, τους οποίους αφήσαμε στα χέρια άλλων, να προσέξουμε τη Θράκη» προσέθεσε.\nΓια τη σημερινή κατάσταση της Ελλάδας, ο περιφερειάρχης Κεντρικής Μακεδονίας είπε πως δεν είναι όπως παρουσιάζεται και πως οι Έλληνες έχουν φιλότιμο. «Η χώρα, εάν είμαστε ενωμένοι, θα ξεπεράσει τα προβλήματά της. Είμαι από αυτούς που πιστεύουν πως κάτι άλλο κρύβεται πίσω από αυτή την κρίση» ανέφερε χαρακτηριστικά.\nΠαράλληλα, ήταν έντονα επικριτικός ενάντια στον «Καλλικράτη», λέγοντας πως στην Ελλάδα υπάρχει το κράτος της Αθήνας και το κράτος της περιφέρειας. «Ο Καλλικράτης είναι μια φούσκα», είπε χαρακτηριστικά, ενώ επεσήμανε πως στήριξε και τον Γιώργο Παπανδρέου και τον υπουργό εσωτερικών Γιάννη Ραγκούση, αλλά η περιφέρειά του βιώνει μια τρομακτική αβελτηρία με τον «Καλλικράτη».\nΟ κ. Ψωμιάδης ανέφερε, τέλος, το γεγονός ότι το μάθημα των θρησκευτικών και της ιστορίας γίνονται προαιρετικά, ξεκαθαρίζοντας πως οι Έλληνες δεν είναι ρατσιστές αλλά: «Αφήσαμε τα σύνορα ανεξέλεγκτα και μπουκάρουν διάφοροι λαοί. Μετά από 40 χρόνια, θα είμαστε λιγότεροι οι Έλληνες από τους ξένους».\nΤελευταία ενημέρωση: Κυριακή, 13 Μαρτίου 2011, 22:10


Η Google παρουσίασε πρόσφατα έναν ιστότοπο που έχει σχεδιαστεί για να βοηθήσει τους χρήστες του Διαδικτύου να μάθουν πώς να εντοπίζουν και να αποφεύγουν την απάτη στο διαδίκτυο. Οι ψηφιακές φάρσες αυξάνονται εν μέσω της πανδημίας του κορονοϊού. Ο ιστότοπος κάλεσε Scamspotter προσπαθεί να δείξει στους ανθρώπους πώς να εντοπίζουν ψεύτικους ελέγχους ερεθίσματος, ψευδείς προσφορές […]\nΗ Google παρουσίασε πρόσφατα έναν ιστότοπο που έχει σχεδιαστεί για να βοηθήσει τους χρήστες του Διαδικτύου να μάθουν πώς να εντοπίζουν και να αποφεύγουν την απάτη στο διαδίκτυο. Οι ψηφιακές φάρσες αυξάνονται εν μέσω της πανδημίας του κορονοϊού. Ο ιστότοπος κάλεσε Scamspotter προσπαθεί να δείξει στους ανθρώπους πώς να εντοπίζουν ψεύτικους ελέγχους ερεθίσματος, ψευδείς προσφορές εμβολίων ή άλλες ψευδείς ιατρικές πληροφορίες. Το Scamspotter επισημαίνει επίσης ορισμένα μοτίβα που είναι τυπικά για φάρσες. Ένα παράδειγμα αυτού είναι ένας ρομαντικός απατεώνας που ζητά από έναν αδαή χρήστη να μεταφέρει χρήματα ή να του αγοράσει μια δωροκάρτα.\nΗ Google ανέπτυξε το εργαλείο σε συνεργασία με το Δίκτυο Υποστήριξης Ηλεκτρονικού Εγκλήματος. Πρόκειται για έναν μη κερδοσκοπικό οργανισμό που επικεντρώνεται στη βοήθεια των θυμάτων διαδικτυακής απάτης. Ο νέος ιστότοπος περιλαμβάνει ένα κουίζ που περνά από κοινά σενάρια απάτης, όπως: Για παράδειγμα, ένα μήνυμα σχετικά με τη νίκη σε ένα ταξίδι στη Χαβάη, ακόμη και αν ο παραλήπτης δεν συμμετείχε σε διαγωνισμό.\nΤο Scamspotter στοχεύει να δώσει τέλος στην απάτη στο διαδίκτυο μια για πάντα\nΠώς να αποφύγετε την απάτη που σχετίζεται με τον COVID-19\nΤο Scamspotter ελπίζει να ελαχιστοποιήσει τις διαδικτυακές απάτες στο μέλλον\nΗ σημασία του ιστότοπου Scamspotter είναι προφανής. Οι απατεώνες χρησιμοποιούν την πανδημία με «ανησυχητικό ρυθμό», σύμφωνα με την Google. Μόνο οι Αμερικανοί έχουν χάσει περισσότερα από 40 εκατομμύρια δολάρια από απάτη που σχετίζεται με τον COVID-19, σύμφωνα με την Ομοσπονδιακή Επιτροπή Εμπορίου. Ο οργανισμός προβλέπει ότι περισσότερα από 2 δισεκατομμύρια δολάρια θα χαθούν ως αποτέλεσμα φέτος.\nΝωρίτερα αυτόν τον μήνα, η FTC προειδοποίησε το κοινό σχετικά με απάτες μηνυμάτων κειμένου που σχετίζονται με τον εντοπισμό επαφών, μια μέθοδο δημόσιας υγείας που χρησιμοποιείται για την παρακολούθηση της εξάπλωσης ενός ιού. Σε περίπτωση απάτης, ζητούνται προσωπικά στοιχεία όπως αριθμός κοινωνικής ασφάλισης, τραπεζικός λογαριασμός ή αριθμός πιστωτικής κάρτας. Η Google και η Apple ενδέχεται να έχουν κυκλοφορήσει τα δικά τους εργαλεία παρακολούθησης επαφών. Ωστόσο, υποστηρίζονται από εφαρμογές που δημιουργήθηκαν από αρχές δημόσιας υγείας.\nΈχετε δει ποτέ ή έχετε πέσει θύματα διαδικτυακών απάτων; Αυτό τελείωσε τώρα!\nΤο Scamspotter απευθύνεται ιδιαίτερα σε ηλικιωμένους\nΟ ιστότοπος Scamspotter στοχεύει ιδιαίτερα στην εκπαίδευση ηλικιωμένων που χάνουν ένα δυσανάλογα μεγάλο χρηματικό ποσό ως αποτέλεσμα απάτης από άλλες ομάδες πληθυσμού. Η Google ενθαρρύνει τους νέους να μοιράζονται πληροφορίες από τον ιστότοπο Scamspotter με μεγαλύτερους ανθρώπους στη ζωή τους.\n“Θα χρειαστεί προσπάθεια μεταξύ των γενεών”, δήλωσε ο Vint Cerf, πρωτοπόρος στην ανάπτυξη του Διαδικτύου και αντιπρόεδρος της Google, σε μια ανάρτηση ιστολογίου. “Όταν μάθουμε να εντοπίζουμε τους κακούς, μπορούμε να επικεντρωθούμε στις σημαντικές στιγμές.” Ο 76χρονος Cerf είπε ότι οι ηλικιωμένοι θα πρέπει να αισθάνονται άνετα χρησιμοποιώντας το διαδίκτυο επειδή “το επινοήσαμε εμείς”.\nΟ Vinton “Vint” Grey Cerf είναι γνωστός ως “Πατέρας του Διαδικτύου”\nΤο Blizzard’s BlizzCon 2020 ακυρώνεται λόγω του κορονοϊού\nΟ ρομποτικός βραχίονας Jaco μπορεί να βοηθήσει τους χρήστες αναπηρικών αμαξιδίων σε καθημερινές εργασίες\nΈπιπλα τραπεζαρίας από το Altamoda Home – κομψά, μοντέρνα και πολύ κομψά\nHindistan Pazarında Derecelendirmelerle En Çok Satan 15 Sakal Balzamı 2021\nŽingsnis po žingsnio procesas, skirtas Jyoti meditacijai atlikti\nΔημιουργικές ιδέες και σχέδια για την κουζίνα και την τραπεζαρία\nFunky Güneş Gözlüğünün 10 Modern ve Şık Tasarımı\n9 nuostabios akvarelės tatuiruotės idėjos ir dizainas\n9 geriausi skrandžio pratimai


Το Basket στην Κρήτη και σε όλο τον Κόσμο: Euroleague 2010 - Top 16 - Week 4 - Gameday 2 : αποτελέσματα !\nEuroleague 2010 - Top 16 - Week 4 - Gameday 2 : αποτελέσματα !\nEuroleague 2010 - Top 16 - Week 4 - Gameday 2 : Χίμκι - Κάχα Λαμποράλ 83-94 (25-2-10) Highlights\nEuroleague 2010 - Top 16 - Week 4 - Gameday 2 : Ζαλγκίρις - Μάλαγα 89-84 (25-2-10) Highlights\nEuroleague 2010 - Top 16 - Week 4 - Gameday 2 : Παρτιζάν - Μαρούσι 79-76 (25-2-10) το δραματικό φινάλε\nEuroleague 2010 - Top 16 - Week 4 - Gameday 2 : Παναθηναϊκός - Μπαρτσελόνα 67-70 (25-2-10) το δραματικό φινάλε\nΜια σου και μια μου… Παρά τα προβλήματά της, η Κάχα Λαμποράλ πήρε το αίμα της πίσω από την Χίμκι για την ήττα στη "Φερνάντο Μπουέσα Αρίνα" πριν από δύο εβδομάδες. Μάλιστα, η ομάδα του Ιβάνοβιτς είχε καταφέρει να υπερκαλύψει τη διαφορά των έντεκα πόντων, αλλά τελικά οι γηπεδούχοι μείωσαν σε 83-94. Ο Τελέτοβιτς έπαιξε και για λογαριασμό του τραυματία Σπλίτερ και ήταν ο κορυφαίος του γηπέδου.\nΧίμκι - Κάχα Λαμποράλ 83-94\nΤα δεκάλεπτα: 18-24, 39-46, 65-70, 83-94\nΧΙΜΚΙ: Λάνγκφορντ 27 (2), Φριτζόν 7 (1), Καμπέθας 2, Ντιμιτρίεφ, Γιανκούνας 9 (2), Γιαβτόκας 17, Ραούλ, Μακ Κάρτι 11 (1), Μοζγκόβ 10.\nΚΑΧΑ ΛΑΜΠΟΡΑΛ: Ρίμπας 5 (1), Χουέρτας 8, Ελιγιάου 10, Τελέτοβιτς 25 (5/7 τρ.), Ίνγκλις 13 (3/4 τρ.), Όλεσον 5 (1), Χέρμαν 2, Μπάρατς 10.\nΜε αντεπίθεση διαρκείας στο τέταρτο δεκάλεπτο, η Ρεάλ Μαδρίτης κατάφερε να λυγίσει την αντίσταση της Σιένα (τελικό σκορ 77-69), η οποία στη μεγαλύτερη διάρκεια του αγώνα ήταν μπροστά στο σκορ, με αποτέλεσμα να την "πιάσει" στη βαθμολογία. Κορυφαίος των νικητών ήταν ο Λιούλ που ευστόχησε στα τέσσερα από τα έξι τρίποντα που επιχείρησε.\nΡεάλ - Σιένα 77-69\nΤα δεκάλεπτα: 13-16, 32-37, 48-53, 77-69\nΡΕΑΛ ΜΑΔΡΙΤΗΣ: Τόμιτς 12, Πριγκιόνι 8 (1), Χάνσεν 5 (1), Λαβρίνοβιτς 7 (1), Γιάριτς 6, Ρέγιες 3, Καουκένας 4, Βελίτσκοβιτς 2, Γκαρμπαχόσα 6, Μπούλοκ 7, Λιούλ 17 (4).\nΣΙΕΝΑ: Ντόμερκαντ 17 (3), ΜακΙντάϊρ 11 (3/12 τρ.), Ζήσης 4, Έζε 2, Καραρέτο 1, Σάτο 17 (3), Κρ. Λαβρίνοβιτς 11, Μαρκονάτο, Στόουνρουκ 1, Χόκινς 5 (1).\nΤην πρώτη της επιτυχία στο ΤΟΠ-16 πανηγύρισε η Ζαλγκίρις, αφού κέρδισε στο Κάουνας μια ομάδα που ήταν φαβορί για να περάσει στα πλέϊ οφ την Ουνικάχα Μάλαγα, η οποία μόνο με θαύμα θα περάσει στην επόμενη φάση της διοργάνωσης. Αμφότερες οι ομάδες έχουν, πλέον, από μια επιτυχία σε τέσσερα παιχνίδια. Στο συγκεκριμένο αγώνα "έκλεψαν" την παράσταση οι Πόσιους, Σαλένγκα και Τσάπιν\nΖαλγκίρις - Μάλαγα 89-84\nΤα δεκάλεπτα: 26-19, 50-41, 68-65, 89-84\nΖΑΛΓΚΙΡΙΣ: Μπράουν 8 (2), Τσάπιν 14 (2), Πόσιους 17 (3), Καλνιέτις 6, Κλιμαβίτσιους 12, Ντέλας, Μπέγκιτς 3, Σαλένγκα 17 (2), Μιλάκνις 2, Ουάτσον 10\nΜΑΛΑΓΑ: Κουκ 12 (2), Γκομίς, Ροντρίγκεζ 11 (1), Πρίντεζης 4, Ντόουντελ 12, Βελτς 2, Χιμένεθ 8 (2), Ρούμπιο, Φρίλαντ 16, Άρτσιμπαλντ 17, Μπλάνκο 2\nΠαρτιζάν - Μαρούσι 79-76\nΜε ψηλά το κεφάλι "έπεσε" στη Χάλα Πιονίρ το Μαρούσι. Η ομάδα των Βορείων προαστίων πάλεψε μέχρι τα τελευταία δευτερόλεπτα το παιχνίδι με την Παρτιζάν και μπροστά σε ένα θερμό κοινό, αλλά ηττήθηκε με 79-76, στο πλαίσιο της τέταρτης αγωνιστικής του ΤΟΠ-16 της Ευρωλίγκα. Το καλό για το ελληνικό συγκρότημα είναι ότι υπερασπίστηκε τη διαφορά των οκτώ πόντων με την οποία είχε επιβληθεί στο ΟΑΚΑ πριν από δύο εβδομάδες.\nΣτόφα μεγάλης ομάδας έδειξε το Μαρούσι στο πρώτο ημίχρονο, αφού ήταν συνεχώς μπροστά στο σκορ και πήγε στα αποδυτήρια με προβάδισμα πέντε πόντων (40-45). Οι "κιτρινόμαυροι" διεκδίκησαν με πάθος κάθε μπάλα, έπαιξαν καλή άμυνα "βραχυκυκλώνοντας" τα ατού των Σέρβων και είχαν εξαιρετικά ποσοστά στα τρίποντα. Μόνο ο Καϊμακόγλου έχασε ένα από τα τέσσερα που επιχείρησε, ενώ ο εξαιρετικός Πελεκάνος (3/3), ο Λούκας (1/1) και ο Νάτσφεϊ (1/1) ήταν αλάνθαστοι…\nΑπό την πλευρά τους, οι γηπεδούχοι, το μόνο που κατάφεραν ήταν να ισοφαρίζουν (9-9 στο 3ο λεπτό, 14-14 στο 6ο λεπτό, 21-21 στο 9ο λεπτό). Το συγκρότημα των Βορείων προαστίων κατάφερε να προηγηθεί ακόμη και με οκτώ πόντους (29-37) τρία λεπτά πριν ολοκληρωθεί το δεκάλεπτο, αλλά "χαλάρωσε" κι έδωσε την ευκαιρία στους αντιπάλους τους να μειώσουν σε 40-41.\nΣτο τρίτο δεκάλεπτο άλλαξε το σκηνικό… Με τη βοήθεια του κόσμου που είχε δημιουργήσει εκρηκτική ατμόσφαιρα και μεγάλο όπλο τη δυνατή τους άμυνα οι γηπεδούχοι κατάφεραν να ισοφαρίσουν σε 47-47 (24΄), 49-49 (25΄), 51-51 (28΄). Μάλιστα, πέρασαν μπροστά στο σκορ με τρίποντο του Βέσελι (2΄36΄΄ πριν το τέλος της περιόδου) για πρώτη φορά στο παιχνίδι.\nΤο Μαρούσι ισοφάρισε με τρεις εύστοχες βολές του Κις (56-56), αλλά η Παρτιζάν "έκλεισε" την περίοδο προηγούμενη με 58-56. Τα τρίποντα του Πελεκάνου έφεραν και πάλι τους φιλοξενούμενους σε θέση ισχύος (60-62). Και το ντέρμπι καλά κρατούσε μέχρι το τελευταίο λεπτό…\nΟι διαιτητές έδειξαν ανοχή στα σκληρά μαρκαρίσματα των γηπεδούχων που προηγήθηκαν με 73-68 (τρίποντο του Ρόμπερτς στο 37ο λεπτό). Με τέσσερις πόντους του Λούκας, το Μαρούσι μείωσε σε 74-72. Μάλιστα, θα μπορούσε να οδηγήσει το ματς στην παράταση κι ενώ το σκορ ήταν 77-74, αλλά το τρίποντο του Κις στα τελευταία εννέα δευτερόλεπτα δεν βρήκε στόχο.\nΤα δεκάλεπτα: 21-24, 40-45, 58-56, 79-76\nΠΑΡΤΙΖΑΝ (Βουγιόσεβιτς): Ρόμπερτς 14 (1), ΜακΚάλεμπ 20, Κέτσμαν 8 (2), Μιλόσεβιτς, Ράσιτς 2, Μίτροβιτς, Μπόζιτς 9 (2), Μάριτς 11, Βέσελι 9 (1), Ντέκιτς, Βράνιες 4.\nΜΑΡΟΥΣΙ (Μπαρτζώκας): Κις 11, Πελεκάνος 19 (5), Μπατής 1, Χόμαν 10, Νάτσφεϊ 4 (1), Μαυροειδής 6, Καλάθης, Καιμακόγλου 13 (3), Λούκας 11 (1).\nΠαναθηναϊκός - Μπαρτσελόνα 67-70\nΗ χαρά που πήραν οι φίλαθλοι του Παναθηναϊκού από την πρόκριση της ποδοσφαιρικής ομάδας στους "16" του Europa League, μετατράπηκε σε θλίψη, η μάλλον μετριάστηκε μερικές ώρες αργότερα, αφού το συγκρότημα του Ζέλικο Ομπράντοβιτς δεν τα κατάφερε στο ΟΑΚΑ και μπροστά σε 16.000 οπαδούς του γνώρισε την ήττα αποκλεισμό από την Μπαρτσελόνα (67-70). Οι πρωταθλητές Ευρώπης "αυτοκτόνησαν" καθώς 5.35' πριν τη λήξη προηγήθηκαν με 61-50, αλλά δεν κατάφεραν να κρατήσουν τη διαφορά, ενώ 30’’ πριν τη λήξη και με το σκορ στο 64-66, χάθηκε να καθοριστικό ριμπάουντ μετά από άστοχες βολές του Λόρμπεκ.\nΌταν στο 6ο λεπτό Παναθηναϊκός προηγήθηκε με 19-5 (με ηγέτη τον Νίκολα Πέκοβιτς), ίσως πολλοί ήταν αυτοί που θεώρησαν πως το συγκρότημα του Ζέλιμιρ Ομπράντοβιτς ήταν αποφασισμένο να καθαρίσει από νωρίς την αναμέτρηση με την Μπαρτσελόνα.\nΟι Καταλανοί κατάφεραν όμως μέσα σε εννέα λεπτά φέρουν τα πάνω- κάτω και με ένα επιμέρους σερί 28-7, να προηγηθούν λίγο πριν από το φινάλε του πρώτου ημιχρόνου με 33-26. Μπροστάρης στο σκοράρισμα για τους φιλοξενούμενους ήταν ο Πιτ Μάικλ με 11 πόντους και ταυτόχρονα πολύ καλή άμυνα πάνω στον Διαμαντίδη.\nΟι Πρωταθλητές Ευρώπης δεν είχαν πει όμως την τελευταία τους λέξη και με πίεση σε όλο το γήπεδο, κατάφεραν να γυρίσουν το ματς και με ένα δικό τους σερί 11-0 να προηγηθούν στο ημίχρονο με 37-33.\nΜεγάλος πρωταγωνιστής για τον Παναθηναϊκό το πρώτο ημίχρονο ήταν ο Πέκοβιτς με 18 πόντους. Το… ξύπνημα του Σπανούλη, έδωσε την ευκαιρία στο συγκρότημα του Ζέλικο Ομπράντοβιτς να προηγηθεί με 51-42 στο 26ο λεπτό, ενώ με καλάθι του Μπατίστ ο Παναθηναϊκός προηγήθηκε με 53-42, 3.42 πριν τη λήξη του τρίτου δεκαλέπτου.\nΜε εξαιρετική άμυνα οι γηπεδούχοι κατάφεραν να έχουν διαφορά έντεκα πόντων (55-44) στο 30ο λεπτό, με τους Διαμαντίδη και Περπέρογλου να δίνουν σημαντικές λύσεις. Οι γηπεδούχοι προηγήθηκαν με 61-50, αλλά η Μπαρτσελόνα με σερί 0-8, μείωσε στο 36ο σε 61-58, με τους Ναβάρο, Γκριμάου να κάνουν μεγάλη ζημιά.\nΤα τελευταία λεπτά εξελίχθηκαν σε… θρίλερ, με τους Καταλανούς να προηγούνται με 64-66, 1.23 πριν το φινάλε με καλάθι του Ναβάρο. Ο Διαμαντίδης με τρίπόντο μείωσε σε 67-68, 11.9’’ πριν τη λήξη. Ο Ναβάρο με δύο βολές έγραψε το 67-70, 9.8’’ πριν το τέλος και ο Νίκολας αστόχησε στο σουτ τριών πόντων που θα έστελνε το ματς στην παράταση.\nΤα δεκάλεπτα: 20-16, 37-33, 55-44, 67-70\nΠΑΟ (Ομπράντοβιτς): Σπανούλης 7 (1), Περπέρογλου 1, Μπατίστ 8, Φώτσης 6 (1), Χάισλιπ 4, Νίκολας 5 (1), Διαμαντίδης 13 (2), Πέκοβιτς 20, Γιασικεβίτσιους.\nΜΠΑΡΤΣΕΛΟΝΑ (Πασκουάλ): Μπαζίλε 3 (1), Ρούμπιο 3, Λάκοβιτς 8 (2), Ναβάρο 15 (1), Βάσκεζ 6, Ν'Ντονγκ 5, Μόρις, Σάντα, Λόρμπεκ 10, Μάικλ 11 (1), Γκριμάου 9 (3).\nΑναρτήθηκε από slirintz@gmail.com στις 10:06 μ.μ.


Μιχάλης Κατρίνης: «Νέα Δημοκρατία και ΣΥΡΙΖΑ υποδαυλίζουν τη στρατηγική έντασης και βίας» – Κίνημα Αλλαγής\nΜιχάλης Κατρίνης: «Νέα Δημοκρατία και ΣΥΡΙΖΑ υποδαυλίζουν τη στρατηγική έντασης και βίας»\nΜιχάλης Κατρίνης: «Νέα Δημοκρατία και ΣΥΡΙΖΑ υποδαυλίζουν τη στρατηγική έντασης και βίας»2021-03-102021-03-10https://kinimaallagis.gr/gggg/uploads/2022/06/logo-pasok-kinal-white-web-1-1.pngΚίνημα Αλλαγήςhttps://kinimaallagis.gr/gggg/uploads/2021/03/07655545445997.jpg200px200px\nΈντονα επικριτικός απέναντι στην κυβέρνηση αλλά και στον ΣΥΡΙΖΑ για τη δημιουργία κλίματος έντασης και βίας , ήταν ο κοινοβουλευτικός εκπρόσωπος του Κινήματος Αλλαγής κ. Μιχάλης Κατρίνης, μιλώντας στη Βουλή.\nΚαταλόγισε την αξιωματική αντιπολίτευση, προσπάθεια αναβίωσης του κλίματος των πλατειών του 2011, αφού αντιπολιτεύεται χωρίς κανένα περιεχόμενο, ενώ άσκησε κριτική στον Πρωθυπουργό λέγοντας:\n‘’ Ο κ. Πρωθυπουργός χθες βράδυ απηύθυνε, κατόπιν εορτής, διάγγελμα κατά του διχασμού. Καλό θα ήταν, όμως, να κάνει αυτοκριτική, για τον ίδιο, για την παράταξή του, για τη στάση και τις δηλώσεις των κορυφαίων στελεχών της Νέας Δημοκρατίας που έριχναν λάδι στη φωτιά όλο το προηγούμενο διάστημα΄΄\nΟ κ.Κατρίνης τόνισε ότι η δολοφονική επίθεση που δέχθηκε ο αστυνομικός στη Νέα Σμύρνη ήρθε σε συνέχεια της αδικαιολόγητης άσκησης βίας το μεσημέρι της Κυριακής από αστυνομικό σε πολίτη στη Νέα Σμύρνη.\nΚατηγόρησε τον υπουργό Προστασίας του Πολίτη κ.Χρυσοχοϊδη ότι με τις πρακτικές που χρησιμοποιεί, βάζει τους πολίτες απέναντι στην αστυνομία και ακυρώνει την πολιτική που ακολούθησε το ΠΑΣΟΚ, διαχρονικά, για να έρθει πιο κοντά ο αστυνομικός με τον πολίτη και την κοινωνία.\n΄΄ Χθες μετά τα γεγονότα, ο κ.Μητσοτάκης κάλεσε τον καθηγητή κ.Αλιβιζάτο στο Μαξίμου, που ήταν πρόεδρος της επιτροπής για την εξέταση των φαινομένων αστυνομικής βίας και εξέδωσε πόρισμα, σύμφωνα με το οποίο, η βασική αιτία υπέρβασης των ορίων και των ακραίων συμπεριφορών από αστυνομικούς ήταν η ατιμωρησία.\nΤο πόρισμα αυτό κατατέθηκε στον κ.Χρυσοχοϊδη πριν από 10 μήνες, τον Μάιο του 2020.\nΤι έκανε ο κ. Χρυσοχοϊδης; Τίποτα.\nΟ κ.Μητσοτάκης κάλεσε τον κ.Αλιβιζάτο ενώ θα έπρεπε να είχε καλέσει τον κ.Χρυσοχοϊδη για να του ζητήσει εξηγήσεις και να τον ρωτήσει γιατί ‘’έθαψε’’ το πόρισμα.\nΠροφανώς, όμως, η χρησιμότητα του κ. Χρυσοχοϊδη στον κ. Μητσοτάκη, δεν έχει εξαντληθεί ακόμα. Του χρειάζεται για το προεκλογικό του αφήγημα.’’ τόνισε ο κ. Κατρίνης.\nΗ χώρα βρίσκεται σε οριακή κατάσταση, με την κοινωνία να παρακολουθεί εμβρόντητη τις εξελίξεις, τόσο στο μέτωπο της πανδημίας όσο και στo απίστευτο σκηνικό έντασης και βίας των τελευταίων ημερών.\nΚαι μπορεί ο πρωθυπουργός χθες βράδυ να απηύθυνε, κατόπιν εορτής, διάγγελμα εναντίον του διχασμού.\nΚαλό θα ήταν, όμως, να κάνει αυτοκριτική, για τον ίδιο, για την παράταξή του, για τη στάση και τις δηλ-ώσεις των κορυφαίων στελεχών της Νέας Δημοκρατίας που έριχναν λάδι στη φωτιά το τελευταίο δεκαήμερο της έντασης.\nΌχι κύριε Μητσοτάκη, δεν προειδοποιήσατε εσείς, όπως υποκριτικά αναφέρετε στο διάγγελμα σας. Μόνο εμείς, το Κίνημα Αλλαγής προειδοποιούσαμε, από αυτό εδώ το βήμα, εδώ και καιρό, για τον κίνδυνο πυροδότησης κοινωνικής έντασης, όταν μετατρέψατε-μαζί με τον ΣΥΡΙΖΑ-μια δικαστική υπόθεση σε πολιτική αντιπαράθεση.\nΕσείς-και οι δύο-το μόνο που βλέπατε και βλέπετε είναι το κομματικό όφελος και τη συσπείρωση των ακροατηρίων σας, ακόμα και των πιο ακραίων.\nΗ δολοφονικού τύπου επίθεση που δέχθηκε ο αστυνομικός χθες βράδυ ήρθε σε συνέχεια της αδικαιολόγητης άσκησης βίας το μεσημέρι της Κυριακής από αστυνομικό σε πολίτη.\nΔιάγγελμα τότε δεν υπήρξε, ούτε καταδίκη.\nΑκόμα και στο χθεσινό, δήθεν ενωτικό διάγγελμά του κ. Μητσοτάκη, ουδεμία κουβέντα για το περιστατικό, παρά μόνο να κουνάτε το δάχτυλο στους πολίτες και ειδικότερα τους νέους.\nΣύσσωμο το κόμμα σας έσπευσε να δράσει ως συνήγορος του αστυνομικού, την ώρα που τα ίδια τα συνδικάτα τους καταδίκαζαν την εν λόγω ενέργεια.\nΣύσσωμο το κόμμα σας έθεσε τους πολίτες απέναντι στην Ελληνική αστυνομία, αντί να λειτουργήσει ενωτικά και να προστατεύσει και τους αστυνομικούς και τους πολίτες.\nΕμείς στο ΠΑΣΟΚ ξέρουμε τι αγώνας χρειάστηκε, τι πράξεις και τι πολιτικές χρειάστηκαν για να έρθουν οι πολίτες πιο κοντά στην ελληνική αστυνομία.\nΤο ξέρει καλά και ο κ. Χρυσοχοϊδης, ο οποίος ξοδεύει αλόγιστα αυτή την προσπάθεια στα πόδια της νέας δεξιάς που υπηρετεί.\nΕίναι αυτή εικόνα μιας χώρας που προσπαθεί να υπερβεί την κρίση; Είναι εικόνα ομαλότητας;\nΑυτή η εικόνα επιβάλλεται να αλλάξει. Τώρα!\nΈχουμε ανάγκη από ένα εθνικό σχέδιο για να υπερβούμε τις συνέπειες της κρίσης.\nΓι’ αυτό ζητήσαμε να διεξαχθεί συζήτηση σε επίπεδο πολιτικών αρχηγών για την επόμενη μέρα της χώρας.\nΓια να απομονώσουμε όλους όσοι επενδύουν στη βία και να χαράξουμε πορεία για το μέλλον της χώρας\nΑπό τις αρχές Νοεμβρίου βρισκόμαστε σε συνθήκες ενός lockdown, που όπως δείχνουν τα επιδημιολογικά στοιχεία απέτυχε.\nΓιατί δεν πιστεύω να θεωρεί κανείς επιτυχία ότι ύστερα από 4 μήνες lockdown είχαμε χθες πάνω από 3 χιλιάδες κρούσματα, την ίδια στιγμή που οι διασωληνωμένοι πλησιάζουν τους 500 και οι νέες εισαγωγές στα νοσοκομεία από ασθενείς covid-19 σε μία ημέρα τις 400;\nΠαρ’ όλα τα δραματικά -κατά κοινή ομολογία- δεδομένα αυτά, οι υπουργοί της κυβέρνησης συνεχίζουν να μας εκπλήσσουν αρνητικά με τις επιπόλαιες και άστοχες εκτιμήσεις τους.\nΜόλις προχθές ο κ. Σταϊκούρας και χθες ο κ.Γεωργιάδης έδωσαν ημερομηνίες για το άνοιγμα του λιανεμπορίου και της εστίασης, προσδιορίζοντας το σε λιγότερο από δύο εβδομάδες από σήμερα.\nΣήμερα κιόλας οι εκτιμήσεις αυτές αρχίζουν να καταρρίπτονται, ενώ ο υπουργός Ανάπτυξης το ξανασκέφτηκε…κάνοντας διορθωτική δήλωση.\nΤο ίδιο ισχύει και για τον κ.Γεραπετρίτη που προανήγγειλε ότι οι Έλληνες θα μπορούν να κάνουν Πάσχα στα χωριά τους.\nΜε ποια δεδομένα γίνονται αυτές οι δηλώσεις, τη στιγμή που η ίδια η κυβερνητική εκπρόσωπος λέει σήμερα ότι δεν είναι της παρούσης το άνοιγμα της αγοράς;\nΕίναι δυνατόν να μιλάνε αναρμόδιοι με τη δημόσια υγεία υπουργοί και να μην μιλάνε οι λοιμωξιολόγοι;\nΤον υπουργό Υγείας να λέει ότι τα σχολεία αποτελούν εστία μετάδοσης του ιού και την ίδια ημέρα την υπουργό Παιδείας να το αντικρούει, όντας αναρμόδια για θέματα υγείας;\nΕίτε, λοιπόν, οι υπουργοί δε γνωρίζουν τα πραγματικά δεδομένα ή επειδή δεν μπορούν να στηρίξουν με ουσιαστικά μέτρα τις επαγγελματικές και κοινωνικές ομάδες που πλήττονται, προσπαθούν να τους κλείσουν το μάτι λέγοντας ότι αυτοί θέλουν να τους ανοίξουν αλλά… δεν τους αφήνουν.\nΟι ‘’κακοί’’ λοιμωξιολόγοι;\nΟι ‘’απείθαρχοι’’ πολίτες;\nΑλήθεια, κύριοι της κυβέρνησης\nΈχει γίνει κάποια αξιολόγηση για τα μέτρα που πήρατε;\nΓιατί και που απέτυχαν τα μέτρα.\nΑυτή τη στιγμή έχει δημιουργηθεί ένα κλίμα κόπωσης, απογοήτευσης και δυσπιστίας στον Ελληνικό λαό από τα δικά σας λάθη, από την αίσθηση ότι τα μέτρα που πήρατε απέτυχαν.\nΣτα μέτρα προστασίας και στους εμβολιασμούς, η Πολιτεία θα έπρεπε να έχει σύμμαχο τον πολίτη.\nΚαι εσείς, αντί να εξηγείτε με πειστικό τρόπο στους πολίτες τι κάνετε κάθε φορά και γιατί παίρνετε ένα συγκεκριμένο περιοριστικό μέτρο, τους βάζετε απέναντι και τους κουνάτε το δάχτυλο.\nΕίναι σαφές ότι επειδή οι επιλογές σας γίνονται πάντα με κριτήριο την επικοινωνιακή διαχείριση και τις δημοσκοπήσεις, θεωρήσατε ότι το χαρτί του ‘’σκληρού σερίφη’’ έχει ευρύτερη αποδοχή και το υιοθετήσατε.\nΤο είδαμε στη συζήτηση για το νέο σώμα της αστυνομίας στα Πανεπιστήμια, μετά από ενάμιση χρόνο πλήρους αδράνειας.\nΚαι, βέβαια, το είδαμε στο πρωτοφανές περιστατικό της Νέας Σμύρνης, το οποίο αποτέλεσε και την αφορμή για τις πορείες διαμαρτυρίας, τη συνεχιζόμενη ένταση, τα χθεσινά επεισόδια και κυρίως το σοβαρό τραυματισμό ενός αστυνομικού.\nΠεριστατικά που δεν ήταν και τόσο ‘’μεμονωμένα’’, με τον αυταρχισμό και την επίδειξη δύναμης στα πλαίσια του δόγματος ‘’τάξη και ασφάλεια’’ να συγκρούεται με εξτρεμιστικές δυνάμεις και τους γνωστούς μπαχαλάκηδες που πάντα εισβάλλουν στις πορείες που είναι ακατανόητο και να επιτρέπονται σε αυτές τις συνθήκες, πόσο μάλλον ναυποκινούνται.\nΕίναι ανησυχητικό ότι κάποιοι, στη Νέα Δημοκρατία, έδωσαν ιδιαίτερη βαρύτητα στα πολιτικά φρονήματα αυτών που χτυπήθηκαν, με δηλώσεις που λίγο πολύ δικαιολογούσαν τον ξυλοδαρμό, αφού το ξύλο το έφαγε κάποιος που ανήκει σε αριστερή παράταξη ή ακτιβιστική οργάνωση!\nΑπό τη μία, η κυβέρνηση υποστηρίζει ότι δεν πρέπει να χρεωθεί την ακραία συμπεριφορά ενός αστυνομικού οργάνου, αλλά θέλει να χρεώσει τον τραυματισμό του συναδέλφου του.\nΑπό την άλλη, όμως, ότανη κυβέρνηση δεν δείχνει κανένα ενδιαφέρον για να αντιμετωπίσει και να τιμωρήσει αυτές τις συμπεριφορές , υπάρχει ή δεν υπάρχει ευθύνη της κυβέρνησης;\nΚαι εδώ, υπάρχουν δεδομένα που πιστοποιούν την κυβερνητική ευθύνη.\nΓιατί είχε συσταθεί μια Επιτροπή υπό τον κ.Αλιβιζάτο για την εξέταση των φαινομένων αστυνομικής βίας που εξέδωσε πόρισμα, σύμφωνα με το οποίο, η βασική αιτία υπέρβασης των ορίων και των ακραίων συμπεριφορών από αστυνομικούς ήταν η ατιμωρησία.\nΤι έκανε ο κ.Χρυσοχοϊδης; Τίποτα.\nΔεν ήρθε, καν, στη Βουλή για να συζητήσει για αυτό το πόρισμα όπως του ζήτησε το Κίνημα Αλλαγής με αίτημα που κατέθεσε 4 μήνες πριν και επαναφέραμε πάλι προχθές.\nΟ ίδιος ο κ. Αλιβιζάτος δήλωσε χαρακτηριστικά ότι η επιτροπή αυτή δεν υφίσταται πλέον, αφού ‘’δεν υπήρξε κανένα ενδιαφέρον από πλευράς των αρμοδίων κρατικών αρχών να συνεχίσει το έργο της”, δήλωση που δεν επιδέχεται πολλαπλών ερμηνειών.\nΧθες, μετά τα γεγονότα και μετά τη δήλωση Αλιβιζάτου, ο κ.Μητσοτάκης κάλεσε τον κ.Αλιβιζάτο στο Μαξίμου.\nΕνώ θα έπρεπε να είχε καλέσει τον κ.Χρυσοχοϊδη και να του ζητήσει εξηγήσεις.\nΝα τον ρωτήσει γιατί ‘’έθαψε’’ το πόρισμα;\nΓιατί δεν έκανε τίποτα τόσους μήνες.\nΕίναι σαφές, ότι ΝΔ και ΣΥΡΙΖΑ στήνουν σκηνικό έντασης, να οξύνουν και να αποπροσανατολίσουν την κοινή γνώμη, τη στιγμή που η χώρα χρειάζεται ηρεμία και σταθερότητα, στην κατεύθυνση της κοινωνικής ευημερίας και της εθνικής προσπάθειας εξόδου από την κρίση.\nΑντίθετα με το σκηνικό πόλωσης που επιχειρείται, εμείς έχουμε επιλέξει το ρόλο της υπεύθυνης αντιπολίτευσης και με αυτή τη ματιά τοποθετούμαστε εντός και εκτός Βουλής.\nΜε αυτή την αντίληψη προσεγγίζουμε και το σημερινό νομοσχέδιο για τα σχέδια βιώσιμης αστικής κινητικότητας και τη μικροκινητικότητα το οποίο υπερψηφίζουμε.\nΑφενός, μεν, γιατί αντιμετωπίζει ζητήματα που αφορούν την καθημερινότητα και τις συνθήκες διαβίωσης του πολίτη.\nΑφετέρου, δε, γιατί θέτει το κανονιστικό πλαίσιο για μια πιο ήπια και φιλική προς το περιβάλλον μετακίνηση\nΤαυτόχρονα, θα πρέπει να αναληφθούν πρωτοβουλίες για τη μέγιστη δυνατή ασφάλεια (σε αυτή την κατεύθυνση η χρήση κράνους πρέπει να καταστεί υποχρεωτική για όλα τα Ελαφρά Προσωπικά Ηλεκτροκίνητα Οχήματα), τον περιορισμό της χρήσης αυτοκινήτων και μαθήματα κυκλοφοριακής αγωγής από πολύ μικρή ηλικία.\nΕπιπλέον, θα πρέπει να διαμορφωθούν ποδηλατόδρομοι και λωρίδες κυκλοφορίας για τα μη μηχανοκίνητα οχήματα\nΙδιαίτερη αξία για εμάς έχει η αδυναμία μετακίνησης και η έλλειψη προσβασιμότητας των ΑμεΑ στις περισσότερες πόλεις της χώρας\nΑναμένουμε τη νομοθετική σας πρωτοβουλία για τον τρόπο εξέτασης των υποψηφίων οδηγών, αφού το προηγούμενο πλαίσιο καταργήθηκε, ενώ οι εκπαιδευτές οδήγησης υφίστανται τις παρενέργειες ακόμα, αφού αποκλείστηκαν σχεδόν καθολικά από τους δύο τελευταίους κύκλους της επιστρεπτέας προκαταβολής, αφού οι συγκρίσιμες περίοδοι του 2019 ήταν προβληματικές.\nΑυτό έχει ως αποτέλεσμα, πέραν του ενοικίου, να μη λαμβάνουν κανένα μέτρο στήριξης εδώ και μήνες που παραμένουν κλειστοί.\nH χώρα βρίσκεται στη δίνη μιας πρωτόγνωρης κρίσης, με τη δημόσια υγεία να απειλείται και την οικονομία να συρρικνώνεται, εις βάρος των πιο μικρών και πιο αδύναμων.\nΑντί να διεξάγεται μια γόνιμη συζήτηση για την έξοδο από την κρίση, παρακολουθούμε την κυβέρνηση να επενδύει στο διχασμό και να ανατροφοδοτεί εστίες βίας και την αντιπολίτευσηνα ρέπει και πάλι στο λαϊκισμό, καλύπτοντας ακόμα και τις ακραίες φωνές στα όρια της νομιμότητας.\nΚαι οι δύο σας, αντί να δίνετε μάθημα συναίνεσης και αλληλεγγύης, δίνετε μάθημα διχασμού και σύγκρουσης.\nΑντί να δίνετε μάθημα ευθύνης, δίνετε μάθημα ανευθυνότητας.\nΓιατί είστε ο νέος δικομματισμός της εθνικής μας ανευθυνότητας\nΣτο Κίνημα Αλλαγής, δε θα σας ακολουθήσουμε σε αυτό τον επικίνδυνο δρόμο.\nΓιατί για εμάς, πάνω απ’ όλα είναι η πατρίδα και το εθνικό συμφέρον.\nΒασίλης Κεγκέρογλου: «Το Σχέδιο Βιώσιμης Αστικής Κινητικότητας πρέπει να είναι ένα στρατηγικό σχέδιο, ενταγμένο στο συνολικό σχέδιο ανάπτυξης και κοινωνικής συνοχής μιας περιοχής»Κοινοβουλευτική Δραστηριότητα\nΓιώργος Αρβανιτίδης: «Προβληματική η Σύμβαση με την “Ελληνικός Χρυσός” και αναπάντητα ερωτήματα»Κοινοβουλευτική Δραστηριότητα


Τσίπρας: Να ακυρωθεί ένα μέρος του χρέους των χωρών της... - Newpost.gr\nτου Newsroom Δημοσίευση 2 Ιανουαρίου 2014, 21:50 Τσίπρας: Να ακυρωθεί ένα μέρος του χρέους των χωρών της νότιας Ευρώπης\n«Η Ευρώπη της κοινωνικής συνοχής, της αλληλεγγύης και της δημοκρατίας είναι μια υπόθεση όλων των λαών. Μόνο μια δίκαιη και δημοκρατική Ευρώπη μπορεί να υπάρξει, αλλιώς είναι καταδικασμένη να διαλυθεί» τόνισε.\nΣτο ερώτημα του δημοσιογράφου «ποια είναι η κατάσταση της Ελλάδας σήμερα που αναλαμβάνει την προεδρία στην Ευρώπη», ο κ.Τσίπρας απάντησε:\n«Η Ελλάδα είναι ο καθρέφτης της αποτυχίας της λανθασμένης ευρωπαϊκής πολιτικής. Επείγει στο να αντιδράσουμε. Η Ευρώπη του σήμερα δεν έχει καμία σχέση με την Ευρώπη των κοινών οραμάτων, της αλληλεγγύης και της προόδου. Είναι μια Ευρώπη που ανακατανέμει τα πλούτη στους ισχυρούς και τη φτώχεια, τη μιζέρια και τον πόνο στους φτωχούς και αδύνατους.\n»Επομένως οι ερχόμενες εκλογές δεν είναι μια συμβατική πολιτική αντιπαράθεση. Είναι ένας κρίσιμος πολιτικός αγώνας για να ανοικοδομήσουμε εκ νέου την Ευρώπη και τις προοπτικές της για τους λαούς της».\nΣε άλλο ερώτημα για το ποιες ακριβώς θα είναι οι προτάσεις του για την Ευρώπη και για την Ελλάδα, ο Αλ. Τσίπρας αναφέρθηκε σε μια «Νέα συμφωνία για το μέλλον».\n«Χρειάζεται ένα New Deal για το μέλλον της Ευρώπης» είπε και εξήγησε: «Θα πρέπει να χρηματοδοτηθούν από τον ευρωπαϊκό προϋπολογισμό προγράμματα ανάπτυξης για την απασχόληση και την κοινωνική συνοχή. Αυτό συνεπάγεται μια ριζική ανακατανομή του πλούτου προς όφελος αυτών που τον παράγουν και αυτών που έχουν ανάγκη. Εάν κατά το παρελθόν η θέση αυτή έμοιαζε ιδεολογική, σήμερα επιβάλλεται ως μια απάντηση στα υπαρξιακά προβλήματα της Ευρώπης».\nΕιδικά για την Ελλάδα ο πρόεδρος του ΣΥΡΙΖΑ υποστήριξε ότι απαιτούνται για το μέλλον της «διαρθρωτικές μεταρρυθμίσεις της παραγωγικής της βάσης» και πρόσθεσε:\n«Όταν οι Έλληνες με ρωτούν: Μα πού θα βρείτε τα χρήματα για να μας βοηθήσετε; Απαντώ: Δεν θα βρούμε χρήματα. Θα υποστηρίξουμε αυτούς που παράγουν τα αγαθά και τον πλούτο, αυτούς που κάνουν το σύστημα να λειτουργεί. Θα υποστηρίξουμε τους ερευνητές, τις παραγωγικές δυνάμεις, τους αγρότες... Πρόκειται για μια ουσιαστική διαφορά με τους νεοφιλελεύθερους που δεν υποστηρίζουν παρά τις αγορές και τις τράπεζες και όχι αυτούς που κάνουν την οικονομία».\nΣτο τρισέλιδο αφιέρωμα υπογραμμίζεται πως «ο Αλέξης Τσίπρας θα είναι ο υποψήφιος της ευρωπαϊκής αριστεράς. Σκοπεύει να μεταφέρει στο δικό τους έδαφος τον πολιτικό αγώνα έναντι των σοσιαλδημοκρατών και των φιλελεύθερων, που έχουν καταδικάσει σε φτώχευση τους λαούς της Ευρώπης. Αυτός υπόσχεται μια ριζική ανακατανομή του πλούτου και ακύρωση μέρους των δημόσιων χρεών».


Θρησκεία - Φιλοσοφία και θεωρία : Ίσις αποκαλυμμένη\nΣτο δεύτερο τόμο του έργου της με γενικό τίτλο ”Θεολογία”, η συγγραφέας ανιχνεύει την ιστορική βάση των θρησκειών με ένα τρόπο απαράμιλλο, υποδεικνύοντας την κοινή τους ρίζα στο θρησκευτικό ένστικτο του ανθρώπου. Επίσης, φέρνει την επιφάνεια στοιχεία που πολλές φορές εσκεμμένα αγνοήθηκαν ή συνεχίζουν να αγνοούνται από τους πνευματικούς αρχηγούς των θρησκειών, ιδιαίτερα της Καθολικής Εκκλησίας.\nΟι έρευνες των σύγχρονων ιστορικών σε ένα μεγάλο βαθμό έρχονται να επιβεβαιώσουν τις απόψεις της Ε.Π. Μπλαβάτσκι και να τη δικαιώσουν ως προς τις απόψεις της, παρόλο που καταγράφτηκαν στον 19ο αιώνα. Έτσι το έργο της γίνεται επίκαιρο, σημέρα που η διαμάχη για το ρόλο της εκκλησίας μέσα στο σύγχρονο κράτος έχει φουντώσει και απ’ ότι φαίνεται υα απασχολήσει αρκετές από τις επερχόμενες γενεές.\nΜαλακό εξώφυλλο • Διαστάσεις: 21x14εκ. • Βάρος: 408γρ. • Σειρά: Φιλοσοφία • Συγγρ.: Blavatsky, Helena Petrovna\nΟι λάμιες του θολού βυθού


((i))24ώρες - η Λέσβος μ' ένα κλικ!: Αποτελέσματα εκλογών στην ΕΝΩΣΗ ΙΑΤΡΩΝ Ε.Σ.Υ. ΛΕΣΒΟΥ\nΑποτελέσματα εκλογών στην ΕΝΩΣΗ ΙΑΤΡΩΝ Ε.Σ.Υ. ΛΕΣΒΟΥ\nΣτις 7 Δεκεμβρίου 2015, πραγματοποιήθηκαν οι εκλογές της Ένωσης Ιατρών Ε.Σ.Υ. Λέσβου για την ανάδειξη Διοικητικού Συμβουλίου και αντιπροσώπων για την ΟΕΝΓΕ και το Ν.Τ. της ΑΔΕΔΥ. Ψήφισαν συνολικά 91 συνάδελφοι από το Νοσοκομείο, τα Κέντρα Υγείας και τα Περιφερειακά Ιατρεία. Τα αποτελέσματα έχουν ως εξής:\nΓια το Διοικητικό Συμβούλιο το Αγωνιστικό Ψηφοδέλτιο έλαβε 69 ψήφους και 4 έδρες. Εκλέγονται ο Γεωργίου Αχιλλέας με 48 ψήφους, ο Ζάμπρας Αλέξανδρος με 37 ψήφους, ο Παυλής Στρατής με 30 ψήφους και ο Γεωργίου Ανδρέας με 27 ψήφους. Η ΔΗΠΑΚ έλαβε 17 ψήφους και 1 έδρα. Ισοψήφισαν ο Χρυσαφίδης Νικόλαος με την Κακναβάτου Ζηνοβία με 12 ψήφους.\nΣτην Εξελεκτική Επιτροπή εκλέγονται από το Αγωνιστικό Ψηφοδέλτιο ο Ανιτσάκης Χαράλαμπος με 37 ψήφους και ο Ανδρεάδης Δημοσθένης με 30 ψήφους. Υπήρχαν 4 άκυρα ψηφοδέλτια.\nΓια την ΟΕΝΓΕ το Αγωνιστικό Ψηφοδέλτιο έλαβε 65 ψήφους και 1 αντιπρόσωπο. Εκλέγεται ο Ανιτσάκης Χαράλαμπος με 33 ψήφους. Η ΔΗΠΑΚ έλαβε 22 ψήφους. Η δεύτερη έδρα κρίθηκε στη δεύτερη κατανομή από τα υπόλοιπα (22 ψήφοι). Έγινε κλήρωση ανάμεσα στο Αγωνιστικό ψηφοδέλτιο και τη ΔΗΠΑΚ και κατοχυρώθηκε στη ΔΗΠΑΚ. Εκλέγεται η Κακναβάτου Ζηνοβία με 18 ψήφους. Υπήρχαν 4 άκυρα ψηφοδέλτια.\nΓια το Ν.Τ. της ΑΔΕΔΥ το Αγωνιστικό Ψηφοδέλτιο έλαβε 69 ψήφους και 4 αντιπροσώπους. Εκλέγονται ο Ανιτσάκης Χαράλαμπος με 48 ψήφους, ο Γεωργίου Αχιλλέας με 42 ψήφους, ο Ζάμπρας Αλέξανδρος με 31 ψήφους και ο Ανδρεάδης Δημοσθένης με 30 ψήφους. Η ΔΗΠΑΚ έλαβε 17 ψήφους και 1 αντιπρόσωπο. Εκλέγεται η Κακναβάτου Ζηνοβία με 12 ψήφους. Υπήρχαν 4 άκυρα και 1 λευκό.\nΜυτιλήνη, 8 Δεκεμβρίου 2015\nΑναρτήθηκε από 24ώρες στις 9:04 μ.μ.


Μόνο ΈΝΑ και καλό | Ματσωμένος Γάτος - Όλα για το Στοίχημα\nΓκάνα - Ουγκάντα 1 & Ένα 7άρι δευτεριάτικοΜια δυάδα που πληρώνει πολύ καλά είναι η πρότασή μου για σήμερα. Οι Τορίνο και Μίλαν πρωτίστως δεν θέλουν να χάσουν σήμερα και το Χ Μια τριάδα, δυο δυάδεςΤρία παρολάκια αποτελούν την πρότασή μου για σήμερα. Η τριάδα της Betshop έχει απόδοση 8,55, και οι δύο δυάδες του Stoiximan, 4,41 και 5,79 αντίστοιχα. Η Live Ρουλέτα μοιράζει 1000€ κάθε εβδομάδα! Μπορείς να κερδίσεις;Κάθε τουρνουά διαρκεί 7 ημέρες... Έχεις τη δυνατότητα να μπεις και να παίξεις οποιαδήποτε στιγμή σε ένα από τα τραπέζια που διαθέτει ο Stoiximan Casino. Ορεξάτο ΣάββατοΤα πρωταθλήματα που είχαν διακόψει για Χειμώνα επανήλθαν στο μεγαλύτερό τους μέρος, αφού μόνο οι Γερμανοί δεν παίζουν ακόμη. Το παιχνίδι μου για σήμερα λοιπόν Live Streaming στον Stoiximan το Copa AfricaΤο Copa Africa 2017 ξεκινάει αύριο και όλα τα παιχνίδια μπορείς να τα βλέπεις σε Live streaming στον Stoiximan, χωρίς καθυστερήσεις και με εξαιρετική εικόνα. Μόνο ΈΝΑ και καλό\nΑπό: Ματσωμένος Γάτος | 01 Αυγούστου 2016\nΔεν θα κάτσω να σκάσω που έχω βρει μόνο ένα ματς που μου αρέσει να παίξω για σήμερα. Πολλές φορές μου έχει τύχη να προσπαθώ να βρω κάτι ακόμη για να φτιάξω δυάδα ή τριάδα και μόλις το ζορίσω, μου βγαίνει σε κακό. Μια χαρά το 2,70 για το διπλό της Ρεμς και θα παιχτεί μόνο του. Αν ψάχνεις μεγαλύτερες αποδόσεις, παίξτο από το ημίχρονο, με καλύτερη απόδοση το 5,25 της Betshop.\nΑμιάν – Ρεμς 2 2,70\nΑμιάν – Ρεμς 2/2 5,25


Ο Αρης διαθέτει πολλούς κρατήρες στην επιφάνεια του, απομεινάρια από παλαιές πτώσεις αστεροειδών και κομητών. Το σκάφος Mars Express του Ευρωπαϊκού Οργανισμού Διαστήματος (ESA), το οποίο βρίσκεται σε τροχιά γύρω από τον γειτονικό πλανήτη εδώ και χρόνια, ανακάλυψε ένα εντυπωσιακό ασυνήθιστο τριπλό κρατήρα. Στην πραγματικότητα πρόκειται για τρεις κρατήρες που εν μέρει αλληλεπικαλύπτονται, όπως μεταδίδει το ΑΠΕ-ΜΠΕ.\nΟ τριπλός κρατήρας, ο οποίος βρίσκεται σε μια ιδιαίτερα αρχαία τοποθεσία (Noachis Terra) στο νότιο ημισφαίριο του 'Αρη, εκτιμάται ότι δημιουργήθηκε πριν περίπου τέσσερα δισεκατομμύρια χρόνια, όταν ο "κόκκινος" πλανήτης βομβαρδίστηκε από τεράστιους αριθμούς αστεροειδών και κομητών. Μερικά ίχνη εκείνου του μακρινού βίαιου παρελθόντος διατηρούνται ακόμη στην επιφάνεια του πλανήτη.\nΔΙΑΣΤΗΜΑ ΑΡΗΣ ΠΛΑΝΗΤΗΣ


Bad Milo! review - HORRORANT\nHome / Δημήτρης Βαβάτσης / English / Movie review / Bad Milo! review\nΣεπτεμβρίου 06, 2013 Δημήτρης Βαβάτσης, English, Movie review\nΤα στομαχικά προβλήματα δυσκολεύουν τη ζωή πολλών ανθρώπων της σύγχρονης κοινωνίας.\nΕπίσης, πολλοί θα ήταν εκείνοι που θα ήθελαν όποτε κάποιος τους ζορίζει υπερβολικά ή τους εκνευρίζει, να βγαίνει ένα τέρας και να τους καθαρίζει επί τόπου.\nΚαι οι δύο αυτές καταστάσεις αν και εντελώς άσχετες μεταξύ τους ,συνδυάζονται σε αυτήν ακριβώς την ταινία.\nΟ Κεν (Ken Marino, We're the Millers) εργάζεται σε μια χρηματοπιστωτική εταιρεία, στην οποία λογοδοτεί σε ένα καταπιεστικό και άκρως σκληρό αφεντικό (Patrick Warbutton, Movie 43).\nΟ πατέρας του (Stephen Root, The Lone Ranger), είναι ένας χίπις που ζει σε μια καλύβα και δεν τον ενδιαφέρει τίποτα παρά μόνο να ζει το παρόν, η μητέρα του (Mary Kay Place, Smashed) τον καταπιέζει και η γυναίκα του (Gillian Jakobs, The Incredible Burt Wonderstone) είναι μια καλοκάγαθη γυναίκα που θέλει οικογένεια αλλά με τον τρόπο της τον πιέζει εξίσου με τους άλλους.\nΜε λίγα λόγια η ζωή του Ken είναι μια κόλαση που αν τον πιάσεις από τη μύτη θα εκραγεί.\nΚαταπιέζεται σε όλους τους τομείς της ζωής του τόσο, ώστε να είναι αρκετό να του δημιουργηθούν κάποια προβλήματα υγείας με το στομάχι και οι γιατροί όλοι του λένε ότι είναι θέμα άγχους.\nΟ ίδιος προσπαθεί να φέρει μια ισορροπία αλλά δυσκολεύεται πολύ.\nΈτσι λοιπόν, αποφασίζει να πάει σε έναν υπνωτιστή (Peter Stormare, Hansel & Gretel: Witch Hunters) ο οποίος υποστηρίζει ότι θα μπορέσει να σκαλίσει το υποσυνείδητό του και θα βρεί την λύση στο πρόβλημά του.\nΑυτός ο θεραπευτής όντως θα καταφέρει να βρει που οφείλονται οι πόνοι και να απελευθερώσει από το στομάχι του Ken ένα τερατάκι!\nΑυτό το τερατάκι, όποτε νιώθει ότι το αφεντικό του, ο Ken, θυμώνει ή ζορίζεται από κάποιον, τότε βγαίνει και καθαρίζει τον εχθρό.\nΤα μέσα μαζικής ενημέρωσης και η τοπική αστυνομία ψάχνει ένα φονικό ρακούν για τα εγκλήματα, ενώ ο Ken σιγά σιγά κοιτάζει συμπαθητικά το τέρας που βγαίνει από μέσα του.\nΤην σκηνοθεσία υπογράφει ο Jacob Vaughan, ο οποίος έχει σκηνοθετήσει κατά το παρελθόν μία ακόμα μεγάλου μήκους ταινία με τίτλο “The Cassidy Kids” το 2006.\nΕίναι γνωστός κυρίως ως μοντέρ και πρόσφατα έκανε και το μοντάζ της ταινίας “Black Rock” .\nΤο Bad Milo! είναι μια παρωδία-κωμωδία τρόμου που έχει b-movie αισθητική και θανάτους με splatter χαρακτήρα.\nΦυσικά, δεν μπορεί κανείς να μην διακρίνει τις ομοιότητες του τέρατος Milo με τους εξωγήινους του Peter Jackson στο κλασικό πλέον “Bad Taste”.\nΤο θέμα μπορεί εύκολα να ξενίσει κάποιον και να θεωρήσει εξ αρχής την ταινία γελοία και κακή, αλλά θα πρέπει ο επίδοξος θεατής να ξέρει ότι βλέπει μια κωμωδία τρόμου.\nΔεν είναι αληθοφανές το σενάριο ούτε ρεαλιστικοί οι χαρακτήρες.\nΤα περιστατικά που συμβαίνουν είναι πέρα από την πραγματικότητα και την φαντασία ενός κοινού θνητού σινεφίλ.\nΈτσι λοιπόν , ο καθένας πρέπει να είναι προετοιμασμένος και ανεκτικός.\nΗ ιστορία είναι ιδιαίτερη και έχει σαφή κοινωνικό προσανατολισμό, αφού αποτελεί σχόλιο στον σύγχρονο τρόπο ζωής αλλά κυρίως εργασίας.\nΤο αφεντικό του Ken είναι τόσο πιεστικό που σίγουρα συνειρμικά θα σας έρθουν εικόνες από αφεντικά που άνετα και χωρίς ηθικούς φραγμούς θα αφήναμε όλοι ένα τερατάκι να τον φάει ζωντανό και να γεμίσει το γραφείο του με λουτρό αίματος και εντόσθια.\nΕνώ ο ίδιος ο Ken στην αρχή δεν θέλει να κάνει κακό σε κανέναν, στη συνέχεια δεν αντέχει και αφήνει το τέρας να πάρει την εκδίκηση που ο ίδιος δεν θα μπορούσε ποτέ.\nΜπορώ να πω ότι δεν μου αρέσει ιδιαίτερα το συγκεκριμένο είδος ταινιών και δεν τις βλέπω με ευχαρίστηση.\nΕίναι ελάχιστες αυτού του είδους που μου έκαναν εντύπωση και τις απόλαυσα.\nΌμως, η συγκεκριμένη ταινία μου αφήνει την εντύπωση ότι σέβεται τον εαυτό της και πετυχαίνει το σκοπό της.\nΠροκαλεί το συναίσθημα και την αισθητική του θεατή, προσφέρει σκηνές gore με πολύ αίμα και έχει αρκετές αστείες σκηνές με γαργαλιστικές λεπτομέρειες για το πώς μπαίνει και βγαίνει το τέρας στον Ken.\nΑπό και πέρα όμως δεν προσφέρει κάτι άλλο.\nΣυμβιβάζεται με τις χαμηλές απαιτήσεις του κοινού.\nΔεν έχει καλό ρυθμό καθώς μέχρι τη μέση όλα κυλούν αργά και χωρίς μεγάλο ενδιαφέρον, ώσπου να αρχίσει ο Ken να παίρνει πρωτοβουλίες για τη ζωή του και να μην είναι παθητικός.\nΗ σκηνοθεσία δεν μας κρατά και πολύ προσπαθώντας σε πολλά πλάνα να κρύψει τον Milo αντί να μας τον δώσει να το απολαύσουμε.\nΟι ερμηνείες δεν μπορώ να πω ότι είναι εντυπωσιακές ή έχουν κάτι το ιδιαίτερο.\nΟι απαιτήσεις του κάθε ρόλου δεν είναι μεγάλες και αυτό δυστυχώς φαίνεται από τις τηλεοπτικού χαρακτήρα ερμηνείες των ηθοποιών.\nΑνάμεσα σε αυτά ξεχωρίζει η ερμηνεία του Ken Marino, η οποία είναι εξαιρετική και μας δείχνει ότι θα έχει πολλές ταινίες στο ενεργητικό του στη συνέχεια.\nΕίναι καλός κωμικός και το δείχνει.\nΈχει μεγάλη συμμετοχή σε τηλεοπτικές σειρές όπως το Children’s Ηοspital, το Drunk History και αρκετές άλλες.\nΤα εφέ είναι εξαιρετικά, με έναν Milo να είναι καλοφτιαγμένος και να έχει λεπτομέρειες που θα ζήλευαν και ταινίες με πολύ μεγαλύτερο budget από αυτήν.\nΔυστυχώς, το τέλος την ταινίας δεν είναι το καλύτερο δυνατό καθώς δείχνει ότι βιάζεται να τελειώσει την ιστορία αλλά ταυτόχρονα μας δίνει και τροφή για να περιμένουμε ένα sequel.\nΓενικότερα μια ταινία που προσφέρεται για τους fun του είδους.\nΟι υπόλοιποι πρέπει να έχουν καλή διάθεση για να την απολαύσουν.\nΗ ταινία έκανε πρεμιέρα στο Κarlovy Vary Film Festival της Τσεχίας στις 29 Ιουνίου του 2013 και προβλήθηκε στις 29 Αυγούστου στο Τοronto After Dark Film Festival με καλές κριτικές.\nΘα βγει στις αμερικάνικες αίθουσες τον Οκτώβριο του 2013.\n29 August, 2013 (Toronto After Dark)


Εργαλεία για την επιτήρηση, την ανάλυση, την οπτικοποίηση και την παρουσίαση φωτοβολταϊκών συστημάτων\nΜε το online portal Fronius Solar.web είναι εφικτή η άνετη και εποπτική επιτήρηση, ανάλυση και σύγκριση φωτοβολταϊκών συστημάτων - με ευκολία χειρισμού, φιλικότητα προς τον χρήστη και εκτεταμένες δυνατότητες ανάλυσης. Οι ιδιοκτήτες φωτοβολταϊκών συστημάτων έχουν τη δυνατότητα να επιλέξουν ανάμεσα σε δύο εκδόσεις του Fronius Solar.web: Fronius Solar.web και Fronius Solar.web Premium. Το Fronius Solar.web παρέχει δωρεάν μια επισκόπηση των τρεχόντων και αρχειοθετημένων δεδομένων του φ/β συστήματός σας, ενώ για λεπτομερέστερη και πιο μακροπρόθεσμη καταγραφή, το Fronius Solar.web Premium προσφέρει πολλές επιπλέον δυνατότητες. Μέσω του δωρεάν online portal Fronius Solar.TV, αυτές οι τιμές των φ/β συστημάτων μπορούν να απεικονιστούν και να παρουσιαστούν σε μια τυπική οθόνη του εμπορίου.\nFronius Solar.TV Fronius Solar.web και Fronius Solar.web Premium\nΜέσω του δωρεάν online portal Fronius Solar.TV, ένας μεγάλος αριθμός δεδομένων του φ/β συστήματος όπως η παραχθείσα ηλεκτρική ενέργεια και η μείωση του CO2 μπορούν να παρουσιαστούν δημόσια σε τυπικές οθόνες του εμπορίου. Χάρη στα παραστατικά διαγράμματα, μπορεί κανείς να έχει στη διάθεσή του μια γρήγορη επισκόπηση του φ/β συστήματος.\nΔιαφημιστικό φυλλάδιο Control your energy consumption with the Fronius Smart Meter UK EN\nΛευκή Βίβλος The importance of up-to-date system monitoring EN\nΤεχνικό Φυλλάδιο Fronius Solar.TV EN\nΛευκή Βίβλος The importance of up-to-date system monitoring DE\nΤεχνικό Φυλλάδιο Fronius Solar.TV DE\nΔιαφημιστικό φυλλάδιο Fronius Solar.web PL\nΤεχνικό Φυλλάδιο Fronius Solar.TV PT\nΔιαφημιστικό φυλλάδιο Fronius Product Overview DA\nΔιαφημιστικό φυλλάδιο Fronius Product Overview SV\nΔιαφημιστικό φυλλάδιο Fronius İstanbul SE TR\nΔιαφημιστικό φυλλάδιο Fronius Product Overview FI\nΠροετοιμασία δεδομένων εγκατάστασης προσαρμοσμένη στον χρήστη\nΣε μια κοινή οθόνη του εμπορίου με σύνδεση στο διαδίκτυο, τα δεδομένα της εγκατάστασης μπορούν να προετοιμαστούν προσαρμοσμένα στο χρήστη μέσω του Fronius Solar.TV. Βάσει ξεκάθαρων διαγραμμάτων αποκτάτε μια γρήγορη σαφή εικόνα για το φωτοβολταϊκό σας σύστημα.\nΓια την οπτικοποίηση διατίθενται διάφορες προβολές. Επίσης, μπορείτε να προσθέσετε δικές σας εικόνες της εγκατάστασης και να προσαρμόσετε την ταχύτητα και το είδος του κινούμενου σχεδίου σύμφωνα με τις ανάγκες σας. Το σύστημα προσφέρει διαισθητικό χειρισμό και είναι φιλικό προς το χρήστη.\nΣυνοπτική παρουσίαση των τρεχόντων δεδομένων εγκατάστασης με την προβολή Live\nΑποδόσεις, μείωση CO2 και έσοδα: Με τα ραβδοδιαγράμματα αποκτάτε γρήγορα μια εικόνα\nΗ πρόσβαση στην ηλεκτρονική υπηρεσία γίνεται εύκολα και δωρεάν μέσω www.fronius.com/SolarTV.\nΣχηματικό διάγραμμα διαμόρφωσης\nΕπειδή το Fronius Solar.TV προσπελάζει τα δεδομένα του Fronius Solar.web, απαιτείται για την οπτικοποίηση ένας λογαριασμός στο Fronius Solar.web. Προϋπόθεση είναι να υπάρχει η λειτουργία Datamanager στον μετατροπέα (στάνταρ ενσωματωμένη στους μετατροπείς Fronius Galvo, Fronius Symo και Fronius Symo Hybrid). Το Fronius Datamanager ή το Fronius Datamanager Box μπορούν να εγκατασταθούν μεταγενέστερα.\nΘέλετε να επιτηρείτε το φωτοβολταϊκό σας σύστημα εύκολα και άνετα; Τότε εγγραφείτε δωρεάν στο online portal μας.\nΥπολογιστής (π.χ. και Mini-PC Stick με HDMI): Πρόσφατη έκδοση προγράμματος περιήγησης Internet με υποστήριξη HTML 5 (π.χ. Microsoft Internet Explorer 9, Google Chrome 18 ή Mozilla Firefox 11 ή νεότερες εκδόσεις)\nΟ μετατροπέας που διασφαλίζει τις μελλοντικές αποδόσεις για μικρές εγκαταστάσεις ιδιοκατανάλωσης.\nΟ «επικοινωνιακός» μετατροπέας για βέλτιστη διαχείριση ενέργειας.\nΗ καρδιά της αποθηκευτικής λύσης για 24 ώρες ήλιο.


LASER3000 (Leuven, Βέλγιο) - Κριτικές - TripAdvisor\nLASER3000, Leuven - Κριτικές\nΝο 6 από 17 Παιχνίδια και διασκέδαση - Leuven\nBondgenotenlaan 122, Leuven 3000, Βέλγιο\nΔιασκεδαστικό, αλλά λίγο πολύ σύντομο.\nΒρίσκεται στο κέντρο του Leuven θα μπορείτε να βρείτε αυτό το σχετικά νέο μέρος για lasershooting. Λαμβάνεται σε εσωτερικούς χώρους σε μια σκοτεινή αποθήκη όπως η ρύθμιση. Το εσωτερικό φωτίζεται με νέον - και μαύρα φώτα. Πολλές μορφές παιχνιδιών μπορούν να οργανωθούν σύμφωνα με την...επιθυμία σας. Ο εξοπλισμός με τον οποίο παίζετε είναι καλός και παίζει σχετικά ακριβή (για όσο γίνεται με το lasershooting). Είναι μια πραγματικά καλή εμπειρία εάν επιθυμείτε να διασκεδάσετε με μια ομάδα (από όλες τις ηλικίες) χωρίς να πάρει βρώμικο. Ένα μειονέκτημα, 1 παιχνίδι διαρκεί περίπου 10 - 12 λεπτά, το οποίο είναι λίγο σύντομο για τη γνώμη μου. Αν θέλετε να πάτε για έναν πιο ρεαλιστικό τρόπο να παίζετε "πόλεμο" δεν θα προτείνω lasershooting αλλά θα πήγαινα για airsoft ή paintball. Όμως, το lasershooting γεμίζει με βεβαιότητα ένα κενό στην αγορά ως μια καθαρή και ανώδυνη εναλλακτική λύση. Διασκεδάστε και αφήστε τα παιχνίδια να ξεκινήσουν!Περισσότερα\nΝοίκιασα καλή εμπειρία\nΠρώτα απ' όλα οι ιδιοκτήτες είναι πολύ καλοί και να εξηγήσει όλα όσα χρειάζεται να γνωρίζετε. Είναι ενεργά ζητώντας επικοινωνήστε μαζί μας στους παίκτες του τι είναι αυτό που μας άρεσε και τι όχι, το οποίο είναι πολύ καλό. Μετά από την πρώτη παρτίδα εξήγησαν...μερικές άλλες λειτουργίες παιχνιδιού που θα μπορούσαμε να διαδραματίσουμε, έχουμε ακόμα και βοήθησε να σκεφτώ καινούργιες! Το ίδιο το δωμάτιο είναι πολύ μεγάλη, γεγονός που την καθιστά ένα διασκεδαστικό μόνο για 8 άτομα. Η αίθουσα όπου έντονη και το πρόγραμμα Εγκατάστασης δεν ήταν πολύ ωραίο. Το δωμάτιο έχει 2 ορόφους και πολλή κρύβεται κηλίδες. Επίσης την ταχύτητα λέιζερ είναι το καλύτερο που έχω χρησιμοποιήσει μέχρι στιγμής! Μην ξεχνάτε να ντύνεστε χαλαρή αφού θα έχετε ιδρώτα από όλη τη δράση. Ένα μηχάνημα αυτόματης πώλησης βρίσκεται σε θέαμα, το προσωπικό προσφέρει την ευκαιρία την οποία μπορείτε να πληρώσετε κατά το τέλος της τα παιχνίδια σας. Συνιστάται ιδιαίτερα να το δοκιμάσεις.Περισσότερα\nΚάναμε την λήψη λέιζερ με συναδέλφους από την εργασία για Παρασκευή βράδυ. Ο ιδιοκτήτης εξηγεί και όλα όσα χρειάζεται να γνωρίζετε σχετικά με το παιχνίδι. Αυτός είναι φιλικό και επαγγελματικό. Το ίδιο το παιχνίδι είναι ωραίο, όπως είναι το arena. Ήμασταν πάρα πολλοί άνθρωποι όμως...κατά τη γνώμη μου. Παίξαμε 8 vs 8 . Δύο παιχνίδια και 12 λεπτά ήταν αρκετά για να απολαμβάνουν το παιχνίδι. Φροντίστε να φοράτε χαλαρή ρούχα γιατί θα λειτουργήσει και ως εκ τούτου ιδρώτα : ) Επίσης, υπάρχει ένα μηχάνημα αυτόματης πώλησης για το διψασμένο εκείνοι. Η Place βρίσκεται στο κέντρο της πόλης Leuven, έτσι ώστε ο χώρος στάθμευσης αυτοκινήτων στο τοποθεσία δεν είναι δυνατή, αλλά ευτυχώς το σιδηροδρομικό σταθμό με επιπλέον χρέωση) είναι πολύ κοντά στο ξενοδοχείο. Συνιστάται για μια επίσκεψη! Νιώστε νεαρά και πάλι παιδιά!Περισσότερα\nΠήγα lasershooting πριν, αλλά αυτό είναι το καλύτερο μέρος που έχω μείνει ποτέ. Το προσωπικό είναι πολύ φιλικό και αστεία. Σας δίνουν συμβουλές και πληροφορίες σχετικά με τα διάφορα παιχνίδια που μπορείτε να παίξετε. Το ίδιο το δωμάτιο είναι αρκετά μεγάλο με δύο ορόφους και...πολλά μέρη για να κρύψει, ακόμη και ένα μικρό λαβύρινθο. Υπάρχει άφθονος καπνός και όταν απενεργοποιείτε όλα τα φώτα και τους ήχους σας vest, ζεσταίνεται πραγματικά έντονη! Παίξαμε το παιχνίδι λειτουργίας "ζόμπι", αυτό ήταν το πιο συναρπαστικό παιχνίδι για μένα! Κάθε παιχνιδιού διαρκεί 12 λεπτά και κοστίζει 7 ευρώ, που είναι μια καλή τιμή. Μην πλαστογράφο να φοράτε ρούχα σκούρο και φέρει ένα μπουκάλι νερό! (ζεσταίνεται αρκετά ζεστό εσωτερικό με όλα τα τρέχοντα συνεχίζεται)Περισσότερα\nΛάβετε γρήγορα απαντήσεις από το προσωπικό του LASER3000 και από προηγούμενους επισκέπτες.


Γιώργος Μπίλιος - Τραγουδιστής (Συνέντευξη) - CITY CODE Magazine\nΈνας γλυκός άνθρωπος, ένας ευαίσθητος καλλιτέχνης. Στη solo του πορεία κυκλοφόρησε μόλις πρόσφατα το ελληνικό single με τίτλο “Καινούργια διαδρομή” σε μουσική Μάριου Λαζ Ιωαννίδη, ενώ είναι front man στους Amnesia Pills, ένα αγγλόφωνο γκρουπ που αξίζει της προσοχής μας.\nPhotos By George Alexandrakis\nΑνάγκη έκφρασης σκέψεων και συναισθημάτων.\nΑπό τη διαφήμιση στο τραγούδι. Πώς αισθάνεσαι που βρίσκεσαι σε δύο διαφορετικούς κόσμους, ακόμα κι αν υπάρχει κοινή βάση, η δημιουργικότητα, οι ιδέες….\nΠαλιά είχα μεγάλο θέμα. Πώς το ένα αποδυναμώνει το άλλο. Ότι το να ξέρουν οι πελάτες μου ότι τραγουδάω πάει κόντρα στο «επαγγελματικό» μου προφίλ. Πλέον το απολαμβάνω περισσότερο. Είναι το added value μου, που θα λέγαν και στη διαφήμιση. Και επίσης μ’ αρέσει να αλλάζω ρόλους. Βαριέμαι εύκολα.\nΠόσο δύσκολο είναι για έναν άνθρωπο που κάνει βήματα μουσικά να αντέξει στις μέρες μας ανάμεσα σε ένα μεγάλο αριθμό καλλιτεχνών και τι είναι εκείνο που πιστεύεις ότι τον κάνει να ξεχωρίσει;\nΤο παν είναι να μην κάνεις τη μουσική για βιοπορισμό. Αυτό σε απελευθερώνει. Δεν εξαρτάσαι από κανέναν για να δημιουργείς. Η αλήθεια σου είναι αυτή που θα σε κάνει να ξεχωρίσεις. Όποια κι αν είναι αυτή. Αρκεί να έχεις βρει έναν καθρέφτη και να την έχεις πει στον εαυτό σου ξεκάθαρα.\nΥπάρχει ένας ελληνικός στίχος που λέει «για ό,τι έχω κάνει δεν μετανιώνω» (του Κώστα Τουρνά). Κάθε διαδρομή σου δείχνει τοπία, ανθρώπους, καταστάσεις. Αυτά που έχω ζήσει λοιπόν δεν τα αλλάζω με κάτι ασαφές. Είμαι ευγνώμων.\nΠως αισθάνεσαι για την εξέλιξη του Ελληνικού τραγουδιού; Ότι ας πούμε οι συνταγές επαναλαμβάνονται ενώ υπάρχουν νέοι καλλιτέχνες με σπουδαίο υλικό περνάει απαρατήρητο πολλές φορές;\nΑυτό ανέκαθεν ήταν μια πραγματικότητα. Τι ακούει ο κόσμος, τι προτείνει το ραδιόφωνο. Ένας φαύλος κύκλος που δεν σταματά, μέχρι το κεφάλι να φάει την ουρά του. Και μετά να ψάχνουμε να δούμε τι έγινε.\nΤραγουδάς ως solo καλλιτέχνης ελληνικό τραγούδι και ως frontman στους αγγλόφωνους Amnesia Pills. Τι είναι εκείνο που αισθάνεσαι στα δύο αυτά διαφορετικά project;\nΕλεύθερος να εκφράζομαι.\nΠοιο είναι το όραμα σου για τους Amnesia Pills;\nΕίμαστε σε άκρως δημιουργική φάση. Δουλεύουμε πάνω στον δίσκο μας, που ευελπιστούμε να κυκλοφορήσει μέσα στο 2020 και αυτό από μόνο του είναι σπουδαίο νέο. Είμαι ενθουσιασμένος γιατί θα είμαστε και σε θέση να κάνουμε live για να προωθήσουμε το υλικό μας. Ελπίζω σε παγκόσμια tour! Είναι κάτι που το πιστεύω πολύ.\nΓνωρίζω ότι ένα από τα ινδάλματα σου είναι ο David Bowie: Ένας καλλιτέχνης φαινόμενο, ένα κινούμενο έργο τέχνης με πολλαπλά πρόσωπα. Από την άλλη πολλοί σύγχρονοι καλλιτέχνες ανακυκλώνουν μία εικόνα, τη μουσική, την ευκολία στα τραγούδια απλά για να πουλήσουν μερικά cd και εισιτήρια σε συναυλίες. Πολλές φορές και μέσα από την προσωπική τους ζωής. Που νομίζεις ότι έγκειται η διαφορά;\nO Bowie ήταν όντως φαινόμενο. Κυρίως γιατί ήταν εντελώς συνειδητοποιημένος από την αρχή ότι θέλει να πετύχει. Και το μέσο του ήταν το να προβοκάρει συνέχεια. Ακόμα και στην προσωπική του ζωή. Να είναι αντιδραστικός. Κόντρα στο ρεύμα. Γι’ αυτό και πρωτοπόρος. Όμως πέρα από οτιδήποτε άλλο η μουσική του ήταν το Α και το Ω. Θέλω να πω, ωραία το περιτύλιγμα, αλλά αν το εσωτερικό είναι κενό, δεν αφοράς κανένα. Ή καλύτερα δεν θα έπρεπε να αφοράς…\nΠοιος στίχος τραγουδιού πρεσβεύει απόλυτα την σημερινή κατάσταση που επικρατεί στον πλανήτη μας όσον αφορά την ανθρωπότητα;\nAnd if you tolerate this then your children will be next, από τους Manic Street Preachers. Πρέπει να αντισταθούμε απέναντι στη βαρβαρότητα, τον φασισμό και την υποτίμηση της ανθρώπινης αξιοπρέπειας.\nΑκολουθήστε τον Γιώργο Μπίλιο στα Social Media: Facebook / Instagram


Τα σημαντικά: Από 13 Δεκεμβρίου ξεκινά το εορταστικό ωράριο καταστηματων\nΑπό 13 Δεκεμβρίου ξεκινά το εορταστικό ωράριο καταστηματων\nΠΡΩΤΑ ΣΤΗ ΘΕΣΣΑΛΟΝΙΚΗ, ΜΕΤΑ ΣΤΗΝ ΑΘΗΝΑ\nΞεκινά την Πέμπτη 16 Δεκεμβρίου το εορταστικό ωράριο των καταστημάτων στην Αθήνα, ενώ το διευρυμένο ωράριο θα τεθεί σε ισχύ στη Θεσσαλονίκη από τις 13 Δεκεμβρίου. Κλειστά θα είναι την πρώτη Δευτέρα του χρόνου τα καταστήματα.\nΗ Ομοσπονδία Εμπορικών Συλλόγων Αττικής αποφάσισε επίσης να μην συμμετάσχει στην απεργία της ΓΣΕΕ-ΑΔΕΔΥ για τις 15 Δεκεμβρίου, αναφέροντας ότι «οι κινητοποιήσεις του εμπορικού κόσμου και το σχετικό διεκδικητικό πλαίσιο θα αποφασιστούν για προσφορότερο χρόνο».\nΣυγκεκριμένα, για την Αττική το ωράριο διαμορφώνεται ως εξής:\nΔευτέρα 3/1/2011 Κλειστά\nΓια τα καταστήματα στη Θεσσαλονίκη, το εορταστικό ωράριο τίθεται σε ισχύ από τις 13 Δεκεμβρίου.\nΣυγκεκριμένα, από τις 13 έως και τις 17 Δεκεμβρίου τα καταστήματα θα λειτουργήσουν από τις 10πμ έως τις 9μμ. Το Σάββατο 18 και την Κυριακή 19 Δεκεμβρίου θα παραμείνουν ανοιχτά από τις\n10πμ έως τις 6μμ.\nΑπό τη Δευτέρα 20 Δεκεμβρίου έως την Πέμπτη 23 Δεκεμβρίου, αλλά και από τη Δευτέρα 27 Δεκεμβρίου έως την Πέμπτη 30 Δεκεμβρίου τα εμπορικά καταστήματα θα λειτουργήσουν από τις 10πμ έως τις 9μμ.\nΤην παραμονή Χριστουγέννων θα παραμείνουν ανοιχτά από τις 10πμ έως τις 6μμ και την παραμονή Πρωτοχρονιάς από τις 10πμ έως τις 4μμ. Τα Σαββατοκύριακα 25 και 26 Δεκεμβρίου και 1 και 2 Ιανουαρίου τα καταστήματα θα παραμείνουν κλειστά.\nΕπίσης, και στη Θεσσαλονίκη τα καταστήματα θα είναι κλειστά τη Δευτέρα 3 Ιανουαρίου, σε αντικατάσταση της Κυριακής 19 Δεκεμβρίου.\nΣε ηλικία 96 ετών πέθανε σήμερα ο Πέτρος Διβέρης, αγωνιστής της Εθνικής Αντίστασης και ιδρυτικό μέλος της ΕΠΟΝ. Η πολιτική του κηδεία ...\nΗ καριέρα, οι διακρίσεις και το συγγραφικό έργο του διαπρεπούς καθηγητή της στατιστικής «Έφυγε» χτες από τη ζωή ο Κωνσταντίνος Δρακάτο...\nΕίχε χαρακτηριστεί «ποιητής» της αρχαιολογίας, ο άνθρωπος που περπάτησε στα «βήματα» του Μεγάλου Αλεξάνδρου στην Κεντρική Ασία, ένας «ήρ...\nΑλλά και καλλιτέχνες, επιχειρηματίες, ακόμα και άνθρωποι της νύχτας που κατέθεταν σε τραπεζικούς λογαριασμούς ποσά-μαμούθ ως αμοιβή γι...\nΜετά την απόφαση της Ολομέλειας ΣτΕ ο σχεδιασμός για την ιδιωτικοποίηση της ΕΥΔΑΠ και ΕΥΑΘ πρέπει να ανατραπεί Δημοσιοποιήθηκε η απόφα...


Κάντε αυτές τις 3 παράξενες ερωτήσεις, και θα μάθετε τα πάντα για τον άλλον (και για εσάς) | Jenny.gr\nΕάν θέλετε να ανακαλύψετε καλύτερα τον εαυτό σας αλλά και τους άλλους, δεν έχετε παρά να πάρετε στυλό και χαρτί και να προσπαθήσετε να απαντήσετε σε τρεις παράξενες αλλά πολύτιμες ερωτήσεις για την κατανόηση πολλών πραγμάτων γύρω σας αλλά και για την ίδια σας την προσωπικότητα.\nΌταν η συζήτηση στρέφεται στην ψυχολογία των άλλων, εκεί τα πράγματα γίνονται ακόμη και πιο δύσκολα αφού ακόμη και ο ίδιος μας ο εαυτός χρειάζεται πιο προσεκτική ενδοσκόπηση στο πώς αντιδρά απέναντι σε καταστάσεις και γεγονότα.\nΗ Αμερικανίδα τραγουδίστρια, Savannah Outen, μοιράστηκε στο TikTok μια ενδιαφέρουσα συνομιλία που είχε το 2017 με οδηγό της Uber, πιστεύοντας ότι αποκαλύπτει πολλά για την προσωπικότητα των άλλων αλλά και τη δική μας. Ο οδηγός της είχε κάνει λοιπόν, τρεις πολύ σημαντικές ερωτήσεις, τις οποίες φρόντισε να συγκρατήσει για να κάνει σε όποιον την ενδιαφέρει και θέλει να μάθει περισσότερα για εκείνον.\nΗ πρώτη ερώτηση λοιπόν, είναι: «Ποιο είναι το αγαπημένο σας χρώμα και με ποιες τρεις λέξεις θα το περιγράφατε;».\nΗ δεύτερη: «Ποιο είναι το αγαπημένο σας ζώο και με ποιες τρεις λέξεις θα το περιγράφατε;» και η τρίτη:\n«Ποια είναι η αγαπημένη σας μορφή νερού, πχ ο ωκεανός ή η βροχή, και με ποιες τρεις λέξεις θα την περιγράφατε;».\nΤώρα που τις απαντήσατε, ήρθε η ώρα να μάθετε πως, σύμφωνα με την Outen, το αγαπημένο σας χρώμα έχει να κάνει με το πώς βλέπετε τον εαυτό σας ενώ το αγαπημένο σας ζώο δείχνει τον τρόπο που σας βλέπουν οι άλλοι. Τέλος, η μορφή νερού που ξεχωρίζετε, δείχνει τον τρόπο που βλέπετε την αγάπη και τον έρωτα.\nΔεν ξέρουμε εάν άρεσε και σε εσάς το γρήγορο αυτό quiz αλλά οι χρήστες του TikTok το έχουν λατρέψει αφού έχει ήδη ξεπεράσει τα 1.3 εκατομμύρια views.


Δοκιμάζουμε το ανανεωμένο Kia Sportage\n02/11/2014, 07:00 3\nΣτη χώρα μας το Sportage προσφέρεται αποκλειστικά ως προσθιοκίνητο, καθώς είναι σχεδόν καθολική η αγορά εκδόσεων 4x2 στην κατηγορία από τους Έλληνες οδηγούς.\nΟι ορατές επεμβάσεις στο Sportage τρίτης γενιάς είναι τόσο διακριτικές που δύσκολα θα γίνουν αντιληπτές με την πρώτη ματιά. Ομως η Kia υπόσχεται ότι το μικρομεσαίο της SUV έχει βελτιωθεί στα σημεία ώστε να προσφέρει μια συνολικά αναβαθμισμένη εμπειρία τόσο στην άσφαλτο όσο και στο χώμα. Το Sportage κατασκευάζεται στη Ζίλινα της Σλοβακίας και αποτελεί το best seller της μάρκας στην Ευρώπη. Το 2013 κατέγραψε πωλήσεις σχεδόν 90.000 μονάδων - αύξηση 10,5% σε σχέση με το προηγούμενο έτος.\nΟι εξωτερικές αλλαγές εντοπίζονται στη γρίλια, στα πίσω φώτα τεχνολογίας LED και τις νέες ζάντες αλουμινίου. Ανάλογα με το επίπεδο εξοπλισμού, στην καμπίνα των επιβατών έχει τοποθετηθεί ανανεωμένος πίνακας οργάνων με ψηφιακές ενδείξεις ανάμεσα σε στροφόμετρο και ταχύμετρο, οθόνη αφής για το ηχοσύστημα και την κάμερα οπισθοπορείας κ.ά. Εμφαση έχει δοθεί στον περιορισμό των θορύβων και των κραδασμών από τον κινητήρα ώστε να βελτιωθεί η ποιότητα κύλισης, γεγονός που γίνεται αντιληπτό ιδίως στις μεγάλες ταχύτητες.\nΣτη χώρα μας το Sportage προσφέρεται αποκλειστικά ως προσθιοκίνητο, καθώς είναι σχεδόν καθολική η αγορά εκδόσεων 4x2 στην κατηγορία από τους Έλληνες οδηγούς. Με αυτό το δεδομένο, η επιλογή του 1.7 diesel δείχνει η λογικότερη, λόγω της μεγαλύτερης ροπής και της χαμηλότερης κατανάλωσης. Ο κινητήρας των 1.685 cc, τεχνολογίας common-rail, με τουρμπίνα μεταβλητής γεωμετρίας μπορεί να μην εντυπωσιάζει με την ισχύ του (115 PS), όμως η ροπή των 26,5 kgm αποδεικνύεται στην πράξη ικανή να κινήσει με ασφάλεια το – βάρους 1.415 kg – SUV.\nΤαξιδεύοντας στην εθνική οδό, η ένδειξη της μέσης κατανάλωσης στάθηκε στα 6,2 lt/100 km, ενώ σε μεικτές συνθήκες καταγράψαμε 7,3 lt/100 km. Τιμές ικανοποιητικές για το βάρος και τον χαρακτήρα ενός SUV αυτοκινήτου όπως το Sportage. Απέναντι στους αντιπάλους του με τετρακίνηση, το Sportage αντιπαραθέτει τη ροπή του κινητήρα, τις γωνίες προσέγγισης/αναχώρησης και την απόσταση των 17,2 cm από το έδαφος για να βγάλει τον οδηγό από τη δύσκολη στιγμή. Περάσαμε από δύσβατα σημεία και το SUV της Kia δεν έδειξε σε κανένα σημείο να... αγχώνεται και – κατ’ επέκταση – να μας αγχώνει. Στην άσφαλτο εμφανίζει βελτιωμένη κύλιση με πολύ καλή ηχομόνωση. Τα φρένα είναι αποτελεσματικά, ενώ μόνο το μέτριο σε αίσθηση τιμόνι (με ασάφεια γύρω από τη θέση της ευθείας) υπολείπεται του γενικού συνόλου.\nΗ τελική τιμή των 21.090 ευρώ (μετά την έκπτωση της αντιπροσωπείας και το όφελος απόσυρσης), η 7ετής εργοστασιακή εγγύηση, το δωρεάν service για 5 χρόνια αποτελούν δέλεαρ που δεν αφήνουν κανέναν αδιάφορο.\nΤΕΧΝΙΚΑ ΧΑΡΑΚΤΗΡΙΣΤΙΚΑ 1.7 CRDi\nΚινητήρας: 1.685 cc\nΙσχύς: 115 PS στις 4.000 rpm\nΡοπή: 26,5 kgm στις 1.250-2.750 rpm\nΜεικτή κατανάλωση: 7,3 lt/100 km (δοκιμής)\nΒάρος: 1.415 kg\nΔιαστάσεις Μ/Π/Υ: 4.440/1.855/1.630 mm\nΧώρος αποσκευών: 564 lt\nΤέλη κυκλοφορίας: 152,9 ευρώ\nΤιμή: 21.090 ευρώ (με απόσυρση)


Κυπριακό, Ευρώπη και ασφάλεια συζήτησαν Κασουλίδης-Χάμοντ\n21 Απριλίου 2016 - 05:11\nΤις ανησυχίες της ελληνοκυπριακής πλευράς για την πρόθεση πολιτογράφησης επιπρόσθετου αριθμού εποίκων στα κατεχόμενα μετέφερε μεταξύ άλλων ο Υπουργός Εξωτερικών Ιωάννης Κασουλίδης στον Βρετανό ομόλογό του Φίλιπ Χάμοντ κατά τη συνάντησή τους στο Λονδίνο. Οι δύο άνδρες συζήτησαν στο Foreign Office διάφορες πτυχές των προσπαθειών λύσης του Κυπριακού, θέματα Ευρώπης και ασφάλειας.\nΤο πρόγραμμα της διήμερης επίσκεψης του κ. Κασουλίδη στη βρετανική πρωτεύουσα ολοκληρώθηκε την Τετάρτη, αρχικά με τις κύριες εργασίες της Υπουργικής Ομάδας Δράσης της Κοινοπολιτείας (CMAG), της οποίας προεδρεύει ο Κύπριος υπουργός. Ακολούθησε η συνάντηση με τον κ. Χάμοντ και έπειτα συνάντηση με τον Πρόεδρο της Εθνικής Κυπριακής Ομοσπονδίας Η.Β. Χρίστο Καραολή και τον Πρόεδρο της ΠΟΜΑΚ Ανδρέα Παπαευριπίδη.\nΗ συνάντηση με τον Βρετανό Υπουργό Εξωτερικών πραγματοποιήθηκε ως συνέχεια των συναντήσεων που είχε ο κ. Κασουλίδης με τους ομολόγους του Φρανκ Βάλτερ Σταϊνμάιερ και Ζαν Μαρκ Αϊρό σε Βερολίνο και Παρίσι αντίστοιχα.\nΕπίκεντρο της συζήτησης ήταν οι διεξαγόμενες συνομιλίες για την επίλυση του Κυπριακού. «Μεταφέραμε μια απεικόνιση του πού βρίσκονται τα πράγματα, αλλά στη συνέχεια μιλήσαμε και για κάποιες ανησυχίες που έχουμε με το γεγονός ότι το θέμα των εποίκων είναι ένα πάρα πολύ σοβαρό και περίπλοκο θέμα που αν θα λυθεί κατά κάποιον εύκολο τρόπο είναι μόνο εάν διατηρηθεί η δημογραφική σύνθεση της Κύπρου γύρω από τις αναλογίες του 80 προς 20, του 4 προς 1», δήλωσε ο κ. Κασουλίδης. «Έχουμε εκφράσει ανησυχία για την πρόθεση υποστηριζόμενη από την Άγκυρα για πολιτογράφηση ακόμα επιπρόσθετων 25.000 εποίκων, που χαλάει εντελώς την όλη εξίσωση και τα όσα ήδη υπάρχουν ως συναντίληψη μεταξύ των δύο πλευρών», συμπλήρωσε.\nΚατά τη συνάντηση των δύο Υπουργών Εξωτερικών συζητήθηκε επίσης και η ανάγκη να ξεκινήσουν προσπάθειες ως προς τους τρόπους αναζήτησης πόρων για τη χρηματοδότηση της λύσης. Όπως είπε ο κ. Κασουλίδης, «αυτό προϋποθέτει και ενδιαφέρον από τον ιδιωτικό τομέα, ο οποίος σύμφωνα με τις βρετανικές εκτιμήσεις θα έδειχνε ένα ιδιαίτερο ενδιαφέρον για την επίλυση του περιουσιακού προβλήματος, από πλευράς χρηματοδότησης πάντα». Ο Υπουργός συμπλήρωσε ότι γι’ αυτό θα πρέπει να ξεκινήσουν εργασίες μόλις το επιτρέψουν οι συνθήκες, «ανάλογα με τη πρόοδο στις διαπραγματεύσεις».\nΜε τις δηλώσεις του από το Λονδίνο ο Ιωάννης Κασουλίδης θέλησε να στείλει και ένα πολιτικό μήνυμα αναφορικά με τις διαπραγματεύσεις: «Παρόλο που λανθασμένα η τουρκική πλευρά λέει ότι η οποιαδήποτε επιβράδυνση στην πρόοδο οφείλεται στις εκλογές στην Κυπριακή Δημοκρατία, εν τούτοις είχαμε πάντα πει ότι δε μας επηρεάζουν οι εκλογές. Θα πρέπει να αποδειχθεί αμέσως μετά τις 22 Μαΐου ότι θα υπάρξει ιδιαίτερα από την τουρκική πλευρά από όπου εκκρεμούν απαντήσεις επιτάχυνση. Διαφορετικά οι εκλογές δεν ήταν παρά μόνο μία δικαιολογία».\nΠέραν του Κυπριακού Κασουλίδης και Χάμοντ συζήτησαν θέματα ασφαλείας στην ευρύτερη περιοχή της ανατολικής Μεσογείου. «Έχουμε αυτή τη στιγμή κοινή ανησυχία και κοινό συμφέρον να διασφαλίσουμε την ανατολική Μεσόγειο από τον κίνδυνο των τζιχαντιστών τρομοκρατών και για αυτό η συνεργασία μας είναι στενή τόσο για το έδαφος της Κυπριακής Δημοκρατίας όσο και για τις βρετανικές βάσεις», είπε ο Κύπριος Υπουργός Εξωτερικών.\nΑκόμα ένα θέμα της ατζέντας της συνάντησης των δύο υπουργών ήταν η πορεία προς το βρετανικό δημοψήφισμα της 23ης Ιουνίου για την παραμονή ή έξοδο του Ηνωμένου Βασιλείου από την ΕΕ.\nΔεδομένου ότι οι Κύπριοι της Βρετανίας ως πολίτες της Κοινοπολιτείας είναι οι μόνοι μαζί με τους Μαλτέζους πολίτες της ΕΕ που έχουν δικαίωμα ψήφου, ο κ. Κασουλίδης τους απηύθυνε το εξής μήνυμα: «Θεωρώ ότι δεν είναι προς το συμφέρον της Κύπρου η έξοδος του Ηνωμένου Βασιλείου από την ΕΕ για πολλούς λόγους, κυρίως οικονομικούς αλλά και άλλους. Ούτε είναι συμφέρον της Κοινοπολιτείας η έξοδος του Ηνωμένου Βασιλείου από την ΕΕ. Η Κοινοπολιτεία επωφελείται από την παρουσία του Ηνωμένου Βασιλείου που πρωτοστατεί σε πολιτικές όπως για την κλιματική αλλαγή, όπως η αειφόρος ανάπτυξη από την οποία επωφελούνται πολλά κράτη της Κοινοπολιτείας κ.ο.κ. Επομένως πιστεύω και καλώ τους συμπατριώτες μας να ενισχύσουν σοβαρά την παραμονή του Ηνωμένου Βασιλείου στην ΕΕ. Η ΕΕ που υφίσταται τόσες πολλές προκλήσεις πρέπει να ενισχυθεί και όχι να αποδυναμωθεί από εξόδους».\nΚατά την πρωινή σύνοδο των Υπουργών Εξωτερικών των εννέα χωρών-μελών της Κοινοπολιτείας που απαρτίζουν τη CMAG το βασικό θέμα συζήτησης ήταν οι ενέργειες της κυβέρνησης στις Μαλδίβες σε βάρος της αντιπολίτευσης, οι οποίες, όπως σχολίασε ο προεδρεύων κ. Κασουλίδης, «εξέρχονται των κανόνων ενός πραγματικού δημοκρατικού πολιτεύματος». Τόνισε παράλληλα ότι και η αντιπολίτευση δεν μπορεί να περιμένει ότι θα βρει σύμμαχο την Κοινοπολιτεία για να πετύχει δικούς της πολιτικούς σκοπούς. Κάλεσε όλες τις πλευρές στη μικρή νησιωτική χώρα να συμβάλλουν στην προώθηση των θεσμών της δημοκρατίας, προειδοποιώντας ότι οι χώρες που δεν ανταποκρίνονται στις αρχές της Κοινοπολιτείας υφίστανται κυρώσεις.\nΟ Ιωάννης Κασουλίδης αναχωρεί από τη βρετανική πρωτεύουσα το βράδυ της Τετάρτης. Την Τρίτη είχε συναντήσεις με τη νέα ΓΓ της Κοινοπολιτείας βαρόνη Σκότλαντ, τον Αρχιεπίσκοπο Θυατείρων και Μεγάλης Βρετανίας Γρηγόριο και τον Νεοζηλανδό Υπουργό Εξωτερικών.


Ο Αντώνης Ρέμος απαντά στο σχόλιο της Ελένης Βιτάλη! | music.net.cy\nHome ΕΛΛΗΝΙΚΗ ΜΟΥΣΙΚΗ Ο Αντώνης Ρέμος απαντά στο σχόλιο της Ελένης Βιτάλη!\nΠοια ήταν η απάντηση του;\nΣε δηλώσεις της η Ελένη Βιτάλη είχε αναφέρει μεταξύ άλλων πως ο Αντώνης Ρέμος “ούτε καλός τραγουδιστής είναι, τίποτα δεν είναι. Λέω ότι δεν είναι καλός τραγουδιστής, δεν λέω ότι δεν είναι καλός άνθρωπος”. Η δήλωση της αυτή σχολίαστηκε από πολλούς ανθρώπους του χώρου και μη, με κάποιους να διαφωνούν κι άλλους να συμφωνούν μαζί της.\nΣτην απονομή των Mad Video Music Awards 2017 που έγινε στις 27 Ιούνιου, ο Αντώνης Ρέμος ρωτήθηκε και έδωσε τη δική του απάντηση στην Ελένη Βιτάλη: “Ο καθένας έχει δικαιώμα να έχει την άποψη του. Μη το κάνουμε τόσο μεγάλο θέμαRE, έτυχε να ειπωθεί κάτι και τελείωσε και δεν υπάρχει και λόγος να το συζητάμε και να το τραβάμε απ’ τα μαλλιά. Ο κόσμος είναι ο τελικός αποδέκτης και κριτής. Αυτός είναι που κρατάει τις αξίες ή τις αποκαθηλώνει κι αν θέλεις κιόλας επειδή ζούμε σε μία εποή γενικής αποκαθήλωσης και ανάδειξης του τίποτα, μέσα σε αυτό όμως υπάρχουν ακόμα παιδιά και νέα παιδιά που έχουνε την υπόσταση και την υποδομή να κατακτήσουν τα όνειρα τους και να δώσουν κάτι πραγματικά καλό κι αυτό δεν έχει να κάνει μόνο αν είναι απ’ το χώρο της κουλτούρας, έχει άξια παιδιά παντού”.\nΠροηγούμενο ΆρθροΝικόλας Πισίας: “Δώσαμε τα χέρια, ενημερώνω επίσημα πια με μεγαλη χαρα την συνεργασία μου από τον Σεπτέμβριο”\nΕπόμενο ΆρθροΗ MINOS EMI υποδέχεται με μεγάλη χαρά στην οικογένεια της τον Γιώργο Μαζωνάκη


Η καρδιά του Βερολίνου | Σχολές Καπάτου Ξένες Γλώσσες\nΗ καρδιά του Βερολίνου\nΑρχική/Νέα/Η καρδιά του Βερολίνου\nΗ καρδιά του Βερολίνου υπό τις φλαμουριές\nΗ καρδιά του Βερολίνου χτυπάει στη λεωφόρο υπό τις φλαμουριές. Έχει παλιά ιστορία που φτάνει μέχρι το 16ο αιώνα. Εκείνη την εποχή, ήταν ένα απλό μονοπάτι που οδηγούσε σ’ ένα γειτονικό δάσος για κυνήγι. Οι φλαμουριές φυτεύτηκαν στα μέσα του 17ου αιώνα οπότε κι έγινε διεύρυνση του πρώην μονοπατιού. Έτσι ο δρόμος αυτός ονομάστηκε «Λεωφόρος Φλαμουριών» (Linden Allee) και θεωρείται η καρδιά του Βερολίνου. Παράλληλα, με την άνοδο της Πρωσίας σε μεγάλη δύναμη, άρχισαν να χτίζονται κατά μήκος της λεωφόρου σημαντικά δημόσια κτήρια.\nΣήμερα, το πρώην δάσος είναι το μεγαλύτερο πάρκο του Βερολίνου (Tiergarten). Η Λεωφόρος «Υπό τις Φλαμουριές» (Unter den Linden) είναι ένα υπέροχος δρόμος για ημερήσια ή νυχτερινή έξοδο. Η καρδιά του Βερολίνου ξεκινάει από τη Πύλη του Βρανδεμβούργου (Brandenburger Tor). Είναι το σήμα κατατεθέν του Βερολίνου, και φτάνει στη Νήσο των Μουσείων (Museumsinsel), ενάμιση χιλιόμετρο παρακάτω.\nΣτην αρχή αυτού του μεγαλόπρεπου δρόμου, μπροστά στην Πύλη του Βρανδεμβούργου, υπάρχει η Πλατεία των Παρισίων (Pariser Platz). Γύρω της βρίσκονται πολλές πρεσβείες ξένων χωρών, καθώς κι η Ακαδημία των Τεχνών (Akademie der Künste).\nΗ καρδιά του Βερολίνου και τα αξιοθέατα\nΚατά μήκος της Λεωφόρου «Υπό τις Φλαμουριές» κτίστηκαν μερικά από τα σημαντικότερα δημόσια κτήρια του πρωσικού κράτους τον 18ο και τον 19ο αιώνα. Αρκετά απ’ αυτά υπέστησαν μικρές ή μεγάλες ζημιές κατά τη διάρκεια των βομβαρδισμών του Β΄ Παγκοσμίου Πολέμου. Τα περισσότερα απ’ αυτά ανοικοδομήθηκαν. Πήραν την τελική τους μορφή τα μεταπολεμικά χρόνια και, κυρίως, μετά την Επανένωση της Γερμανίας (Wiedervereinigung), το 1990.\nΣτη βόρεια πλευρά, ξεχωρίζουν το Πανεπιστήμιο του Βερολίνου (Humboldt-Universität zu Berlin) και το Γερμανικό Ιστορικό Μουσείο (Deutsches Historisches Museum). Φυσικά και η «Νέα Φρουρά» (Neue Wache) που είναι ένα αρχιτεκτονικό μνημείο του Schinkel από το 1822 και θυμίζει δωρικό ναό.\nΣτη νότια πλευρά, διακρίνονται δύο κυρίως μεγαλόπρεπα κτήρια. Το ένα είναι το «Παλάτι Υπό τις Φλαμουριές» (Palais Unter den Linden, πρώην Kronprinzenpalais). Σ’ αυτό το παλάτι, εξαιρετικό δείγμα πρωσικού κλασικισμού, υπογράφτηκε το 1990 η συνθήκη για την Επανένωση της Γερμανίας. Το άλλο είναι η περίφημη Όπερα του Βερολίνου (Deutsche Staatsoper Unter den Linden), από τα μέσα του 18ου αιώνα.\nΤην εικόνα της λεωφόρου «Υπό τις Φλαμουριές» συμπληρώνουν πολλά ξενοδοχεία πολυτελείας, εστιατόρια που καλύπτουν όλες τις γαστρονομικές απαιτήσεις και όλα τα βαλάντια, καθώς και αναρίθμητες καφετέριες ή τζελατερίες.


Το Justfog Minifit Max είναι μια ιδανική συσκευή για νέους χρήστες στο άτμισμα αφού το μικρό μέγεθος και η σφιχτή τζούρα του θυμίζουν αρκετά το τσιγάρο. Το μικρό του μέγεθος επίσης επιτρέπει εύκολη μεταφορά αφού χωράει σε κάθε τσέπη και πιάνει πολύ λίγο χώρο. Δέχεται επαναγεμιζόμενα pods χωρητικότητας 1.5ml και αντίσταση 1.6Ohm για ευχάριστη τσιγαρίσια τζούρα. Τροφοδοτείται από ενσωματωμένη μπαταρία χωρητικότητας 650mAh για μεγάλη αυτονομία και γρήγορη φόρτιση μέσω της θύρας USB ενώ παρέχει φωτεινές ενδείξεις για την απεικόνιση της στάθμης της.\nΚωδικός Προϊόντος: Justfog Minifit Max Kit\nΕτικέτες: Justfog Minifit Max Kit\nΤο Justfog Minifit είναι ένα ολοκληρωμένο pod kit, ιδανικό για όσους κάνουν τα πρώτα βήματά τους στο..\nΑνταλλακτικό δοχείο για το Justfog Minifit Kit, με χωρητικότητα 1.5ml και αντίσταση 1.6Ω...


Προσφέρουν δωρεάν σεξ στις συμφοιτήτριές τους - MySalonika\nHome Mysalonika Προσφέρουν δωρεάν σεξ στις συμφοιτήτριές τους\nΜία νέα πρόταση που επιδρά ως αγχολυτικό σε στρεσαρισμένες φοιτήτριες κάνουν τρεις Γερμανοί φοιτητές του Πανεπιστημίου Μανχάιμ. Προσφέρουν τις ερωτικές τους υπηρεσίες έτσι ώστε οι κοπέλες να χαλαρώσουν και να μπορούν να μελετήσουν πιο ήρεμες ώστε επιπλέον να ανεβάσουν και τους βαθμούς τους. Έτσι μπορούν να απολαμβάνουν άφθονο σεξ χωρίς να χρειάζεται να κάνουν και σχέση με υποχρεώσεις της δέσμευσης…\nΌπως δήλωσε ο 21χρονος Christopher στο Der Spiegel, σύμφωνα με την Daily Mail, βοηθούν τις συμφοιτήτριές τους να ξεπεράσουν την ενοχή τους για τα one night stand. Όπως τονίζει ο νεαρός φοιτητής οι κοπέλες που θέλουν να περάσουν καλά, συνήθως γίνονται στόχος ύβρεων. Απέφυγαν να δώσουν στη δημοσιότητα τα πραγματικά τους ονόματα –αρκούνται στο να αποκαλούνται Christopher, Oskar και Markus – κι έχουν τοιχοκολλήσει όλο το Πανεπιστήμιο με αγγελία για την προσφορά των… υπηρεσιών τους. Αποκαλούν το πρότζεκτ τους Bib:Love και το σλόγκαν τους είναι «Καλοί βαθμοί μέσω καλού σεξ».\nΑν και αρχικά το εγχείρημά τους αντιμετωπίστηκε με κοροϊδευτικά γέλια, οι τρεις φοιτητές επιμένουν ότι ήδη έχουν δεχθεί αρκετά e-mail από κοπέλες που θέλουν να μάθουν περισσότερα. Σ’ αυτές λένε ότι η τακτική άσκηση όπως είναι το σεξ, διατηρεί υγιές το σώμα και βοηθά στη μελέτη. Αν κάποια από τις κοπέλες ενδιαφέρεται και στείλει e-mail, ένας από τους τρεις πηγαίνει στο ραντεβού. Αν η χημεία είναι καλή, η συνάντηση ολοκληρώνεται με σεξ. Ωστόσο, οι νεαροί έχουν το δικαίωμα να αποχωρήσουν… ανέγγιχτοι αν η κοπέλα δεν έχει την απαιτούμενη εμφάνιση. Μέχρι στιγμής έχουν δεχθεί 82 μηνύματα στον λογαριασμό τους και για τα 9 από αυτά κλείστηκαν τα ραντεβού. Τα 5 κατέληξαν σε σεξ.\nΗ ιδέα τους ήρθε πριν από έναν χρόνο… μία μεθυσμένη νύχτα της άνοιξης όπως είπαν οι φοιτητές. Κι αν η ιδέα φαίνεται να είναι… επαναστατική, το Der Spiegel επισημαίνει ότι μακράν απέχει από κάτι πρωτοποριακό καθώς «οι νεαροί που προβάλλουν τον εαυτό τους ως πρωταθλητές στη γυναικεία σεξουαλική ικανοποίηση, δεν προσφέρουν ιδιαίτερα εξεζητημένες υπηρεσίες, απλώς αναφέρουν πιο… καλαίσθητα το one-night stand».


Μεσογείων 311, Χαλάνδρι 152 31, Ελλάδα\nΗ BusinessClass δημιουργήθηκε από μια ομάδα ανθρώπων διαφόρων ηλικιών και ειδικοτήτων, με διάθεση για δημιουργία και πραγματική αλλαγή.\nΚύρια χαρακτηριστικά μας, η αμφισβήτηση και η επιθυμία να ξεφύγουμε από τις παραδοσιακές πρακτικές και τα μέσα εκπαίδευσης.\nΑλλαγή σημαίνει εξέλιξη και η εξέλιξη είναι το όπλο απέναντι στις προκλήσεις του σύγχρονου επιχειρηματικού περιβάλλοντος που έχει διαμορφωθεί στην Ελλάδα.\nΗ ιδέα γεννήθηκε, όταν κληθήκαμε να αντιμετωπίσουμε πρακτικά προβλήματα που κάθε σύγχρονη επιχείρηση αντιμετωπίζει καθημερινά, με στόχο την εύρεση αποτελεσματικών τρόπων και εναλλακτικών μέσων επίλυσής τους.\nΒλέποντας λοιπόν, τη συμβολή της εκπαίδευσης στην κάλυψη των δικών μας αναγκών, στην επίλυση των προβλημάτων μας, αλλά και στην επαγγελματική και προσωπική μας εξέλιξη, θελήσαμε να προσφέρουμε τη γνώση και σε άλλους επαγγελματίες που μοιράζονται το ίδιο όραμα με εμάς.\nΤα σεμινάρια παρέχονται από δραστηριοποιημένους επαγγελματίες, κορυφαίους στο είδος τους και όχι απλά γνώστες του θεωρητικού αντικειμένου.\nΈτσι, επιτυγχάνουμε την άμεση πρακτική εφαρμογή του κάθε γνωστικού αντικειμένου, με θεματολογία που αφορά στους πλέον επίκαιρους τομείς, όπως λογιστικά και φοροτεχνικά ζητήματα, οργάνωση και διοίκηση μιας επιχείρησης καθώς και βασικούς τομείς της καθημερινότητας του επαγγελματία, όπως επικοινωνία και εξυπηρέτηση πελατών.\nΜε τη δυνάμει πιο κρίσιμη εξέλιξη της εποχής στο πεδίο της οικονομίας, της τεχνολογίας και της κοινωνίας, η αλλαγή και ο επαναπροσδιορισμός αποτελούν πλέον θεμελιώδεις ανάγκες του σημερινού επιχειρηματικού κόσμου.\nΓια να φτάσει κάποιος στην κορυφή, αλλά και για να παραμείνει επιτυχημένος, πρέπει συνεχώς να προσαρμόζεται, να καινοτομεί και να εξελίσσεται.\nΣτόχος μας είναι να εμπνεύσουμε και να υποστηρίξουμε τη θετική αλλαγή και τη δημιουργία.\nΝα «ταξιδέψουμε» μαζί στην πρώτη θέση, σε νέους ορίζοντες, ανακαλύπτοντας πρακτικά εργαλεία και δεξιότητες που θα αλλάξουν τον τρόπο σκέψης και δράσης μας.\nΠου θα αλλάξουν τη ζωή μας.


Η "αγάπη" τους είναι το ίδιο άκυρη με την εικόνα που έχουν για τον εαυτό τους. Αυτοί οι παραφουσκωμένοι διάνοι -κι όσο πιο ασήμαντος ο άνθρωπος, τόσο πιο Σπουδαίος και Ακτινοβόλος νιώθει, με τον τρόπο που ο ετοιμοθάνατος νιώθει ξαφνικά υγιής- μεταφράζουν όλη την ασημαντότητα και την κοινοτοπία του κούφιου τους συναισθήματος στο ιδίωμα της ωραιότητας, της δήθεν αγάπης, της συγκίνησης.\n"Αγαπάνε" παράγοντας κιτς, γιατί τι άλλο είναι η εύκολη, δηλώσιμη, καταγράψιμη αγάπη τους, παρά η προσπάθεια να αρέσουν με κάθε τρόπο σε όσους πιστεύουν πως φτάνει να δηλώνεις πως αγαπάς για να εξυψώνεσαι;»\n«Ο ερωτευμένος που λέει πως αγαπάει», είπε ο Δ., «κατ' αρχάς διαμαρτύρεται για το ίδιο το συναίσθημά του. Γι' αυτό το ρήμα «Αγαπώ» συνοδεύεται συνήθως από τη φράση «πώς την έπαθα εγώ» ή «πώς την πάτησα έτσι». Ποιος ερωτευμένος νιώθει πως την πάτησε όμως; Την πατάνε αυτοί που δεν αντέχουν την Αλλότητα του αγαπημένου προσώπου, που επιδιώκουν να βρουν τρόπο ώστε να καταργήσουν τη διαφορά του άλλου από τους ίδιους, να εξουδετερώσουν τον εξωτισμό του, το μυστήριο, το απρόβλεπτο. Μέχρι λοιπόν να βρουν τρόπο αυτοί οι τύποι να αλώσουν αυτό που τους απειλεί, νιώθουν πως την έχουν πατήσει».\n«Δεν σε καταλαβαίνω», είπα. «Είναι απλό, γι' αυτό δεν θες να καταλάβεις. Νομίζουμε πως ξέρουμε πολύ καλά το πώς σκέφτονται οι άνθρωποι, για τον απλούστατο λόγο πως δεν δίνουμε σημασία στους άλλους. Μόλις θελήσουμε να ασχοληθούμε, όπως γίνεται στους έρωτες όπου καις και λίγη βενζίνη παραπάνω για τον άλλο, αντιλαμβανόμαστε το μεγάλο μυστήριο. Και τότε χάνουμε συνεχώς τις παρτίδες εξαιτίας του Απρόβλεπτου του άλλου. Δηλαδή του μη ελέγξιμου. Για να μη νιώθουμε πως την πατάμε διηνεκώς και βέβαια, για να κάνουμε κάποτε του χεριού μας αυτόν που μας κάνει ώστε το χέρι μας να μην είναι στο χέρι μας, καταφεύγουμε στη Στρατηγική».\n«Πιο περίπλοκα δεν μπορείς να μου τα εξηγήσεις;». «Μα είναι τόσο περίπλοκα που δεν γίνεται άλλο. Το «Σ'' αγαπώ» των περισσότερων ανθρώπων σημαίνει: επενδύω σε ένα άτομο, το καταδείχνω και αγωνίζομαι να το μετατρέψω σε σύντροφο, να το επιβιβάσω καλά και σώνει στην ίδια σχεδία με μένα. Άρα "αγαπάω" θα πει "επιθυμία εγκατάστασης του άλλου στον τόπο που ορίζω και καθορίζω εγώ". Συμπέρασμα; Επειδή αγαπάω, δικαιούμαι να εξουδετερώσω κάθε αλλιώτικη διάθεση του άλλου, κάθε στοιχείο δύναμής του που δεν εγκρίνω, κάθε επιθυμία του που είναι διαφορετική από τη δική μου. Με δυο λόγια, να τον ξεδοντιάσω».\n«Εμπεδώνω, εμπεδώνω», φώναξα. «Το αγαπώ για την πλειονότητα δεν είναι παρά μια επιτακτική ανάγκη ομαλοποίησης της ζωής τους. Γι'' αυτό κι όταν το "σ'' αγαπώ" αυτής της πλειονότητας δεν εκπληρώνεται φέρνοντας αυτή την ομαλότητα, συνήθως μ'' ένα γάμο, για να κυριολεκτούμε, δεν ανεβάζει τον άλλον στη σχεδία των σχεδίων μας, τότε είναι που αρχίζουμε να λέμε άντρες και γυναίκες τις γνωστές φριχτές κουβέντες της γυναικάρας: πως τάχα αυτός ο δεσμός βιώνεται σαν τραύμα, πως είμαστε αδικημένοι -πράγμα που τελικά σημαίνει πως δεν έγινε το δικό μας\n«Τι γελοίες συμπεριφορές!» είπε ο Δ. «Με πιάνει ναυτία όταν ακούω να λένε τη φράση μισή: "εγώ γι'' αυτόν έκανα τα πάντα". Αντί για ολόκληρη που είναι: «εγώ γι'' αυτόν έκανα τα πάντα ώστε να τον φέρω στα μέτρα μου»... Δεν καταβάλλουν ούτε καν ψευτοπροσπάθεια να γνωρίσουν τον εαυτό τους, πόσο μάλλον αυτόν που αγαπάνε. Κι αν παρατηρήσεις, θα διαπιστώσεις πως το "σ'' αγαπώ" τους, διόλου δε σημαίνει "σ'' αγαπώ". Έχει μέσα του την προστακτική και είναι ένα "αγάπα με" και μόνο».\nΈφαγε ένα δαμάσκηνο από το υπομονετικά φτιαγμένο ισραηλινό φαγητό του. «Κοίτα αυτό το εμπνευσμένο πιάτο», είπε. «Πόση αγάπη εκπέμπει, πόσο μη προβλεπόμενο είναι στα χρώματά του και στα συστατικά του, πόσο λυτρωτικό και για σένα που το ''φτιαξες και για μένα που το τρώω. Καλύτερα έχω την αγάπη με την οποία παρασκευάστηκε και σερβιρίστηκε αυτό το πιάτο, απ'' όλη την αγάπη του κοπαδιού για τον άνθρωπο. Γιατί όλα συγχωρούνται, αλλά το να θέλεις να μεταλλάξεις το κατεξοχήν απρόβλεπτο πράγμα, τον έρωτα, σε κάτι προβλεπόμενο, είναι η μεγαλύτερη Ύβρις». Δεν το\nΠεριοδικό Γυναίκα, Σεπτέμβριος 1991, από τη στήλη «Επ' αυτοφώρω» της Μαλβίνας Κάραλη.


Άγιοι Θεόδωροι: Παραδόθηκαν οι δύο Ρομά που σκότωσαν την ηλικιωμένη - DailyPost.gr\nΆγιοι Θεόδωροι: Παραδόθηκαν οι δύο Ρομά που σκότωσαν την ηλικιωμένη\nΟι δύο Ρομά που πάτησαν και σκότωσαν με το αυτοκίνητο ηλικιωμένη γυναίκα, στους Αγίους Θεοδώρους, παραδόθηκαν στην αστυνομία.\nΣύμφωνα με πληροφορίες, το βράδυ της Παρασκευής οι δύο δράστες παραδόθηκαν με τον δικηγόρο τους στο Α.Τ. Μεγάρων και αναμένεται να μεταφερθούν στη ΓΑΔΑ.\nΣύμφωνα με όσα έχουν γίνει γνωστά, η γυναίκα μαζί με τον γιο της έκαναν το πρωί εργασίες στην αυλή τους μετά τις πρόσφατες καταστροφές από την κακοκαιρία, όταν η ηλικιωμένη άκουσε φωνές από το δρόμο να την καλούν «κυρία, κυρία…». Η γυναίκα πλησίασε τους δύο δράστες που επέβαιναν σε αυτοκίνητο και μέσα σε λίγα δευτερόλεπτα της άρπαξαν την αλυσίδα από το λαιμό και κατευθύνθηκαν προς τα πάνω της οδού Ανθέων, χωρίς να μπορέσουν, ωστόσο, να διαφύγουν, μιας και έπεσαν σε αδιέξοδο.\nΗ 77χρονη γυναίκα που είχε προσπαθήσει να τους ακολουθήσει έπεσε λιπόθυμη στο δρόμο και τότε, με μεγάλη ταχύτητα οι δράστες την πάτησαν με το αυτοκίνητο, με συνέπεια η γυναίκα να χάσει τη ζωή της.\nΌπως αναφέρεται στην ιατροδικαστική εξέταση, ο θάνατός της γυναίκας ήταν ακαριαίος και προκλήθηκε όταν το αυτοκίνητο ουσιαστικά της έσπασε τον αυχένα.\nΟ γιος της ηλικιωμένης περιέγραψε τη άγρια δολοφονία της μητέρας του: «Πήγαν να κάνουν άτακτη φυγή μόλις είδαν ότι έβγαινα εγώ με τον πατέρα μου από το σπίτι. Την είχαν μπροστά τους, χωρίς δεύτερη σκέψη, την πρώτη τη χτύπησαν και τη ξάπλωσαν κάτω και με τη δεύτερη ξαναγκάζωσαν και πέρασαν από πάνω της. Τη μια ήταν όρθια και την πήρε (σ.σ. το αυτοκίνητο), την εμβόλισαν και την πέταξαν τρία μέτρα κάτω, ξάπλωσε κάτω η γυναίκα και ξαναγκάζωσαν και πέρασαν από πάνω της και της σπάσανε όλα της τα κόκαλα γύρω-γύρω, τη διελύσαν, την πέρασαν από πάνω».


Psyche in motion/Ψυχομαχίες: Hermann Hesse\nΟ Χέρμαν Έσσε κέρδισε το βραβείο Νόμπελ του 1946, έγραψε βιβλία που άλλαξαν τον κόσμο (μαζί με το «Σιντάρτα» και το «Λύκος της Στέπας», που έχουν διαβαστεί από περισσότερους από εκατό εκατομμύρια ανθρώπους) ενώ τα γραπτά του έχουν μεταφραστεί σε εξήντα γλώσσες. Για πολλούς αναγνώστες, τα έργα του Έσσε έχουν πάρει την θέση τους ως αριστουργήματα. Είναι κείμενα που έχουν τη δύναμη να αλλάζουν την ζωή των ανθρώπων και έχουν γίνει το αγαπημένο υποχρεωτικό προς ανάγνωση κείμενο, ανάμεσα σε φιλολόγους λυκείων και κολεγίων. Με αυτήν την επιτυχία στη ζωή, κάποιος θα μπορούσε να υποθέσει ότι ο Έσσε θα ήταν σχετικά ευτυχής. Όμως, όπως πολλοί πραγματικοί καλλιτέχνες, ο Έσσε ήρθε στον κόσμο ως μια βασανισμένη ψυχή, που υπέφερε από προσωπικές κρίσεις και κοινωνικές αγωνίες, από μικρή ηλικία.\nΑν ήταν ζωντανός σήμερα, η ζωή του Έσσε θα ήταν ένα συγκλονιστικό μυθιστόρημα. Γιος ιεραποστόλων, ο Έσσε, μεγάλωσε μέσα σε βαθιά κατάθλιψη και προσπάθησε να αυτοκτονήσει σε ηλικία δεκαπέντε ετών, γεγονός που τον οδήγησε στο να περάσει λίγο χρόνο από τη φοβερή εφηβεία του, σε ένα άσυλο για ψυχοπαθείς. Όλη του τη ζωή, αποτραβιόταν μέσα στη μοναξιά και την ιδιωτικότητα του, νιώθοντας συχνά αμήχανος σε κοινωνικές καταστάσεις. Παντρεύτηκε πολλές φορές αλλά μόνο ο τελευταίος του γάμος -με την ιστορικό τέχνης Νινόν Ντόλμπιν- λειτούργησε θετικά, ενώ ο Έσσε ήταν ήδη 54 ετών. Στιγμές θερμού πάθους εναλλάσσονταν με περιόδους αβάσταχτης μοναξιάς κατά την διάρκεια των σχέσεών του, και η ζωή του ήταν συνεχώς γεμάτη από ξαφνικές αλλαγές και μεγάλη αστάθεια. Αν και τα γραπτά του τα αγάπησαν και τα διάβασαν πολλοί, ο συγγραφέας αντιμετώπισε οικονομικά προβλήματα, τα οποία δεν βοήθησαν την ήδη βαθιά, σοβαρότατη κατάθλιψή του.\nΩς δημιουργική σκέψη, ο Έσσε είχε πάντα ένα ανίκητο όραμα, ενώ έβρισκε καταφύγιο στην ποίησή του (και σε μερικούς θεραπευτές, οπαδούς της θεωρίας του Γιούνγκ). Έβλεπε την διαδικασία της γραφής ως μια αναζήτηση για αλήθεια και έμπνευση, έναν τρόπο να αντιμετωπίσουμε τις δυσκολίες της ζωής με το να κερδίσουμε μια πιο ολοκληρωμένη κατανόηση της ύπαρξής μας. Η φύση, που απεικονίζεται στον κήπο, το δάσος και τα ζώα, ήταν ο πρώτος και ο σημαντικότερος δάσκαλος του. Όποτε μπορούσε, δραπέτευε από τη ζωή της πόλης και αποσυρόταν στην φύση, Οι περίπατοι στο δάσος και η κηπουρική ήταν μέρος του καθημερινού του προγράμματος. Δεν προκαλεί έκπληξη, λοιπόν, ότι η φύση, ειδικά η θύμηση του κήπου του, έχουν εμπνεύσει πολλά από τα πιο προσωπικά του ποιήματα. Η αυξανόμενη αποξένωση από τη φύση, η οποία χαρακτηρίζει την βιομηχανοποιημένη κοινωνία του εικοστού αιώνα τον αναστάτωναν και τον ανησυχούσαν βαθιά.\nΠαίρνοντας όρκο σε μικρή ηλικία ότι «θα γίνει ποιητής ή τίποτα απολύτως», ο Χέρμαν Έσσε επαναστάτησε ενάντια στην επίσημη εκπαίδευση, εστιάζοντας σε ένα εντατικό πρόγραμμα ανεξάρτητων σπουδών που περιείχε φιλοσοφία, λογοτεχνία, τέχνη και ιστορία. Το αποτέλεσμα αυτών των προσπαθειών ήταν μια σειρά από νουβέλες που έγιναν αντί συμβατικά ευαγγέλια, με μεγάλη επιρροή μέχρι σήμερα. Επίσης έγραψε μια σειρά πνευματικών ποιημάτων, που με την ζωντανή, γλαφυρή αφήγησή τους, αντανακλούν βαθιά τις προκλήσεις της ζωής και δίνουν ένα πνευματικό καταφύγιο, το οποίο υπερβαίνει ύμνους, προσευχές και τελετουργικά συγκεκριμένων ομολογιών και θρησκειών.\nΠαρά όλες τις δυσκολίες που έπρεπε να αντιμετωπίσει ο Έσσε κατά την διάρκεια της ζωής του, ποτέ δεν έπαψε να εκτιμά τις προκλήσεις κάθε φάσης της ύπαρξής του. Ζώντας μέχρι την ώριμη ηλικία των 85, συνεχώς επαινούσε τη σοφία που του έδινε ο θησαυρός των εμπειριών. Ως ταξιδιώτης σε ξένες και εξωτικές χώρες, αλλά επίσης ως περιπλανώμενος και εξερευνητής των μύχιων της ψυχής μας, του άρεσε να συγκρίνει τη ίδια τη ζωή με ένα ταξίδι, μια πνευματική αναζήτηση της ευτυχίας πέρα από τα εγκόσμια.\nΈνα από τα ποιήματα του, στη συλλογή «Εποχές της Ψυχής», αντικατοπτρίζει ακριβώς αυτή την αναζήτηση:\nΌσο κυνηγάς την ευτυχία,\nΔεν είσαι έτοιμος να είσαι ευτυχισμένος,\nΑκόμα κι αν σου ανήκουν τα πάντα.\nΌσο αναλογίζεσαι μια απώλεια,\nΌσο τρέχεις πίσω από έπαθλα σε ανήσυχους αγώνες,\nΔεν έχεις ακόμα γνωρίσει την γαλήνη.\nΜα, όταν προχωρήσεις πέρα από τον πόθο,\nΓίνεις ξένος στις ίδιες σου τις επιθυμίες και τους στόχους,\nΚαι δεν καλείς πια την ευτυχία με το όνομά της,\nΤότε η καρδιά σου αναδύεται ήρεμα\nΠέρα από την ροή της δράσης\nΕνώ η ειρήνη έχει αγγίξει την ψυχή σου.


Η επικίνδυνη ένταση στο Αιγαίο – The Forum – Agora Dialogue\nHome/Greek Reports (Ελληνικά)/Η επικίνδυνη ένταση στο Αιγαίο\nΗ επικίνδυνη ένταση στο Αιγαίο\nΗ Ρωσία είναι μια πολύ ισχυρή χώρα, πολύ ισχυρότερη της Τουρκίας. ‘Οταν η ‘Αγκυρα κατέρριψε το ρωσικό αεροσκάφος προ μηνών, η Ρωσία δεν απήντησε καταρρίποντας τουρκικό αεροσκάφος.\nΟι συμμετρικές απαντήσεις δεν είναι συνήθως οι πιο έξυπνες. Αν η Αθήνα χρειάζεται να απαντήσει στις διαρκείς τουρκικές προκλήσεις πάνω από το Αιγαίο, μπορεί να το κάνει με πάρα πολλούς τρόπους, πολύ ασφαλέστερους για την Ελλάδα και πιο οδυνηρούς για την Τουρκία, από μια ευθεία στρατιωτική απάντηση εκεί που περιμένει η ‘Αγκυρα και όποιες διεθνείς δυνάμεις για πολύ γενικότερους και πολύ σοβαρότερους λόγους επιδιώκουν ίσως ένα θερμό επεισόδιο τώρα μεταξύ Ελλάδας και Τουρκίας.\nΝα κλείσουμε (προς το παρόν) υπενθυμίζοντας ότι, από την αρχή της μνημονιακής λαίλαπας, έχει διαπιστωθεί η ύπαρξη δυνάμεων που θα ήθελαν ενδεχομένως μια ελληνοτουρκική σύγκρουση. Μια ελληνοτουρκική διένεξη μπορεί να συνδέεται με πολύ ευρύτερα σχέδια, όπως είναι αυτό της διάλυσης της ΕΕ – και του τι θα τη διαδεχθεί- ή της ανακοπής του ρωσικού παράγοντα. Γιατί αίφνης ένα ινστιτούτο όπως το αμερικανικό Heritage χαρακτηρίζει πολύ επιθυμητή την έξοδο της Ελλάδας από την ευρωζώνη;


ΣΤΗΝ ΠΛΑΤΕΙΑ: Ιστορικό ΟΧΙ των ευρωπαίων βουλευτών\nΙστορικό όχι Ευρωκοινοβουλίου στον προϋπολογισμό που αποφάσισαν οι κυβερνήσεις.\nΑναρτήθηκε από ΣΤΗΝ ΠΛΑΤΕΙΑ στις 18:22\nΟΧΙ ΡΕ ΠΟΥΣΤΗ ΜΟΥ! Αλλά στα φρύδια μας! Με τον Αρι...\nΕνάντια στους «σωτήρες»\nΗ Π.Ο.Ε. - Ο.Τ.Α. για το ωράριο των παιδικών σταθμ...\nΑΥΤΑ ΣΥΜΒΑΙΝΟΥΝ ΓΥΡΩ ΜΑΣ! ΔΕΙΤΕ ΜΕΡΙΚΕΣ ΦΩΤΟ ΑΠΟ Τ...\nΔΙΑΓΩΝΙΣΜΟΣ ΦΩΤΟΓΡΑΦΙΑΣ ΣΥΛΛΟΓΟΥ ΠΡΟΣΤΑΣΙΑΣ ΠΕΡΙΒΑ...\nΣοκ στο Χαλάνδρι: Μαχαίρωσε πέντε φορές τη σύζυγό ...